
IV CONVENTUS NATIONALIS 
STUDIIS CLASSICIS PROVEHENDIS 


Etsi paulo serius quam oporteret ex quo hic IV Conventus His¬ 
panicus Studiorum Classicorum superiore vere habitus est, tamen 
per opportunum existimavimus lectores nostros cum hispanos tum 
exteros, quibus neque Barcinonem neque Matritum convenire licue¬ 
rat, de eodem Congressu certiores facere, praesertim vero cum ex 
actis diurnis et ephemeridibus per paucae exiguaeque notitiae eis 
pervenissent. 

Qui fortunate Conventui celebrando adfuimus, non perspicere facile 
non potuimus quod propositum consiliumque iniissent moderatores: 
explorare scilicet atque patefacere, quoad fieri posset, quantum 
scriptores classici atque classica antiquitas in recenti nostro huma¬ 
no cultu hucusque vigeant. Quod ut investigarent tractarentque, pe- 
ritissimi viri in re latina et hellenica atque archaeologi Barcinonem 
Matritumque convenerunt. Scriptores enim classici totum imbuunt 
cultum hominum occidentalium, tum ad hispanicas tum ad reliquas 
Europae litteras recentiores quod spectat, adeo ut hoc mirum nobis 
minime videatur quod in nationibus Europae septentrionalibus stu¬ 
dia classica nostra aetate renascantur. En exemplum habemus Uni¬ 
versitatis Pragensis, ubi abhinc tres fere annos, cum acroases quae¬ 
dam hoc indice «Antiquitas graeco-romana at tempora nostra» 
instructae habitae essent, magnum in primis apud juventutem litte¬ 
rarum classicarum excolendi exortum est studium; huc accedat opor¬ 
tet quod et in omnibus populis quos vulgo «satellites» appellare 

solemus et in ipsa Russia studia hujus modi classica magnopere pro¬ 
vehuntur et ad novam humanismi quasi rationem speciemque stu¬ 
diose procurritur. Hispaniam igitur ejusque antiquitatis classicae 
cultores abesse non decebat a summo eo negotio vindicandi graecita- 
tem latinitatemque nunc temporis litteras recentissimas universi cul¬ 
tus occidentalis vigentes florentesque permeare. 

Conventus IV Nationalis a Societate Hispanica Studiorum Classi¬ 
corum (CEEC) Praeside Dtore. Francisco Rodriguez Adrados instruc¬ 
tus eo erat consilio ut in duabus praecipuis Hispaniae urbibus, Bar¬ 
cinone scilicet Matritique diebus 15-19 mensis aprilis hujus percurren¬ 
tis anni 1971 celebraretur. Conventus Praeses in urbe Barcinone luit 
Prof. Josephus Alsina Clota et in urbe Matrito Prof. Antonius Ruiz 
de Elvira, non nullis quoque Prof. Societatis Hispanicae Studiorum 
Classicorum in Congressu moderando adjuvantibus. 

Etsi Conventus ex se nationalis indictus erat, quamplurimi 
adstantes e dissitis variisque Europae et Americae gentibus conve¬ 
nerunt, adeo ut quadringenti circiter viri ac mulieres litterarum clas¬ 
sicarum studiosi nomen ei dederint, praeter legationes societatum 
et universitatum cum hispanicarum tum exterarum. Qui omnes sum¬ 
mum praebuerunt argumentum cultum classicum classicasque lit¬ 
teras non emortuas sed vigentissimas esse apud multos homines 
hodiernos. 

Qua prolusione praemissa res praecipuas Conventus describendas 
aggrediamur simplicem ordinem chronologicum insequendo. 


DIE 15 M. APRILIS 


Hora decima ante meridiem in Aula Magna Universitatis Barci¬ 
nonensis Prof. Rodriguez Adrados, Societatis Hispanicae Studiorum 
Classicorum Praeses, qui Conventui aderant eos est breviter allocu¬ 
tus comiter congratulans quod hujus Congressus sedes urbs Barcino 
esset, ubi estudia classica jam diu summo ardore studioque exco¬ 
lerentur. 

Continuo Prof. Alsina Clota aditialem habuit orationem eamque 
luculentissimam quae «LA RUTA HACIA LOS CLASICOS» («ITER 
AD SCRIPTORES CLASSICOS») inscripta erat. Praeter adstantium 
exterorum salutationem castigato ciceronianoque sermone latino pro¬ 
latam, non nulla eaque maximi momenti notanda significamus: sibi 
consilium proposuisse aliquantulum considerare quid philologi mu¬ 
nus officiumque esset, cum philologus non quaerere a se non posset 
de virtute ac momento illorum scriptorum quibus interpretandis ipse 

vitam devoveret; sibi philologiae esse copiam quandam eruditionis 
et methodologiae investiganti suppeditare, qua ad scriptorum classi¬ 
corum iter tutum aperiatur. Deinde Prof. Alsina Clota de legendis 
classicis egit, discriminans quam diverso modo textus classicos adeat 
ardens fervidusque adulescens ac juvenis et homo maturitate qua¬ 
dam atque aetate provectus, qui distinguere critice jam valet ea quae 
ad se et ea quae ad alios pertinent. Disputandas postea sibi propo¬ 
suit difficultates quae ex adjunctis temporum et locorum ad recte 
interpretandos classicos oriuntur; eos quoque qui scriptores classi¬ 
cos deformant vel mythis prosequuntur, acriter insimulavit et ad 
attente atque objective legendos scriptores classicos omnes praeser¬ 
tim juvenes adhortatus est. 

Hora meridiana in «Aula Centum Virorum («Salon de Ciento») 
vulgo dicta decuriones civitatis barcinonensis eos qui Conventui ade¬ 
rant humaniter exceperunt «vinoque hispanico» ut dicimus hones¬ 
taverunt. 

Eodem die post prandium Dctor. Sebastianus Mariner, in Univer¬ 
sitate Centrali Professor, primam acroasim seu orationem habuit hoc 
indice: «VITALIDAD DE LAS ESTRUCTURAS LINGOISTICAS LA¬ 
TINAS EN LAS HISPANICAS ACTUALES» («UT LINGUISTICAE 
SERMONIS LATINI EXSTRUCTURAE IN HISPANICIS NUNC AD¬ 
HUC VIGEANT») inscriptam, qua, cum hispanicas linguas: vasconi- 
cam, gallaicam ac lusitanam, castellanam, catalaunicam examini subi- 
ciendas induxisset, sua summi magistri eruditione ostendit linguisti- 
cas exstructuras latinas in hispanicis funditus perseverare rem sub¬ 
tiliter explicando quod ad morphologiam, syntaxim, lexicon linguae 
castellanae et catalaunicae spectat. 

Ad hanc praecipuam diei orationem aliae oratiunculae a peritis 
viris sunt propositae quarum indicem tantum brevitatis causa sig¬ 
nificemus oportet: J. Higueras, Estructuras lingiUsticas latino- 
hispanicas en dos privilegios reales de Fernando III; V. Ferris, Eis 
participis absoluts en la prosa valenciana dei s . XV; S. Villimer, 
Estudio linguistico de un documento latino de compra-venta de tie- 
rras de Igualada, otorgado en Mejico en el s. XVI; J. M. a Mir, 
c. M. f., Aplicacion al latin de los estudios de estilistica publicados en 
espanol; L. Rubio, Estructura sintactica dei estilo indirecto latino 
y castellano: problemas de traduccion; J. Sanz, El hiperbaton tipo 
«dei monte en la ladera» en Becquer; V. Conejero, Supervivenda 
de estructuras griegas en el espanol; E. Sanchez, Terminologia grie - 
ga y latina en el ambito social y comercial de Barcelona y su zona 
de influenda; A. Monino, Que debe nuestra sintaxis al latin y al 
griego. 

Ad linguisticam quod attinet hae disputationes sunt allatae: 
J. Ernst, Observations et suggestions en matiere de bibliographie 
classique ; J. J. Moralejo, Revision de los estudios sobre el dialecto 
deifico y su desplazamiento por la koine; A. LdPEZ Eire, en torno 
a la perdida de —* s — en griego; J. Calonge, El acento circunflejo 
en la penultima stlaba. 

Ad historiam litterasque spectantes haec argumenta sunt tracta¬ 
ta: J. Lens, Acerca de Cleomenes; G. Forni, Considerazioni in tema 
di elezioni romane di magistrati; O. GarcIa de la Fuente, La obser- 
vacion de las aves en Roma y en otros paises dei antiguo Oriente; 
P. Piernavieja, Reminiscenda ovidiana en una inscripcion metrica 
de Cadiz; C. Castillo, La composicion dei «conflictus veris et hie¬ 
mis» atribuido a Alcuino; F. Argudo, La comunicacidn de masas en 
Roma. 


DIE 16 MENSIS APRILIS 


«EL MUNDO CLASIGO EN PICASSO» («MUNDUS CLASSICUS 
APUD PICASSO») fuit index acroasis matutinae Prof. Josephi M. 
Blazquez; qui cum absens Graeciam peragraret, orationem Prof. 
V. Bejarano legit commentariisque exornavit. Jucundissimum nobis 
apparavit spectaculum diascopicum, ubi ope machinae imaginibus 
luce projiciendis picturae delineationesque picassianae ad omnium 
adstantium per horam delectationem apparuerunt mundi classici in 
primis mythologici argumenta revocando. Ibi et Panum syringa 
instructum, Panum iterum cum Nymphis, tres Gratias, Centauros, 
Satyros, Minotaurum, Faunum, Europam raptam, Venerem cum Cu¬ 
pidine, Ulixem cum Sirenibus, Sabinas quoque raptas, capita viro¬ 
rum barbatorum effigies hellenisticas imitantia, mirumque praeser¬ 
tim Metamorphosum Ovidianarum mundum jucunde perspeximus, 
quem pictor hispanus Malaca oriundus, superiorum pictorum vestigia 
premens, proprii tamen ingenii luce propriaeque indolis visione om¬ 
nino nova reproducit atque interpretatur, adeo ut Picasso recentis- 
simam quandam mythologiam effingat, qua et curas et studia homi¬ 
num nostrae aetatis vividis imaginibus suis depictis exprimat atque 
repraesentet. 

Hac acroasi peracta, quae omnium sibi laudes plaususque eme¬ 
ruit, non nullae de re disputationes ab auctoribus sunt habitae: 
P. de Palol, El tema de Aquiles en el mosaico dei Bajo Imperio en 
Hispania; M. a D. Gai.lardo, La Mitologia en el Museo dei Prado. 
Aliae quoque de re linguistica allatae sunt lucubrationes: A. Diaz 

Tejera, El comportamiento del campo mostrativo ante las diversas 
funciones dei lenguaje; A. RodrIguez Carrasco, Hacia un entendi- 
miento nuevo y radicalmente diverso dei Latin y dei Griego como 
signo lingiiistico: el signo como proyeccion (cpvaei) y no como expre- 
sion (OgCTei); M. del Rey, Cuestiones en torno al lexico de Andocides; 
J. L. Calvo, TEAETH. Estudio en torno al vocabulario de las fiestas 
en Grecia; C. Roura, Partes y organos del cuerpo humano de Ho¬ 
mero en la lengua cientifica de Hipocrates. 

Quae disputationes dum legebantur, simul in alia Universitatis 
aula memoria Prof. Eduardi Valenti Fiol, clarissimi litterarum clas¬ 
sicarum in Catalaunia cultoris, qui vita nuper defunctus erat, revo¬ 
cata est his orationibus eximio professori dicatis et hoc indice «EL 
MUNDO CLASICO Y LA CULTURA CATALANA MODERNA» («MUN¬ 
DUS CLASSICUS ET CULTUS CATALAUNICUS RECENS») propo¬ 
sitis: C. Miralles, Los clasicos en la cultura catalana de principios 
de siglo; J. Vergas, En torno a la genesis y desarrollo de la «Fun- 
dacio Bernat Metge »; M. Bassols, Un intento de biblioteca de cla- 
sicos griegos y latinos («Bibliotheca Hispanica Alma Mater»); M. C. 
FernAndez Llorens, Paralelismo entre Plotino y E. d’Ors; R. Sal¬ 
vat, Sobre la Antigona de Espriu. 

Postmeridiano tempore Dctor. Xaverius de Hoz, in Universitate 
Salmanticensi Professor, tertiam habuit acroasim praecipuam hoc 
indice: «TRAGEDIA GRIEGA Y NOVELA CONTEMPORANEA: DOS 
ESTRUCTURAS NARRATI VAS» («TRAGOEDIA GRAECA ET FABU¬ 
LARIS HISTORIA RECENS: DUAE EXSTRUCTURAE AD GENUS 
NARRANDI PERTINENTES») inscriptam, ubi fabularem historiam 
seu fabulam romanensem («novela») exposuit tanquam genus litte¬ 
rarium ab antiqua arte rhetorica minime dependens sed cum tra¬ 
goedia graeca magnopere implicatam, cum praecipuum utrius gene¬ 
ris litterarii unum idemque videatur elementum, id est, fictio seu 
fabulatio. Differentias deinde Prof. Xaverius de Hoz ostendit inter 
fabulam romanensem et tragoediam graecam earumque convenien¬ 
tias; utraque enim et personas continet et exstructuram argumenti 
seu rerum factorumque dispositionem. Quod erudite perfecit exem¬ 
pli causa Agamemnonem Aeschyli percurrendo cum crebris ad litte¬ 
ras graecas et recentiores cum hispanicas tum exteras excursibus. 

Hora exacta aliquae disputationes cum acroasi Prof. X. de Hoz 
convenientes ab auctoribus coram lectae sunt, quarum index: 
M. Dolq, Correspondencias Homericas en el « Ulysses » de Joyce; 
C. GarcIa Gual, Paroxismos de la novela griega; M. Rabanal, El 
mito helenico en la novela «Un hombre que se parecia a Orestes », 
de A. Cunqueiro; V. Bejarano, Un terna clasico en la poesia de Ga- 

briel y Galan; E. HernAndez Vista, Virgilio y Miguel Herndndez; 
E. Pinero, EI mito clasico en la obra de Leon Felipe; B. Roy, Las 
tres categorias esteticas de la cultura clasica —integridad o perfec- 
cion, armonia o proporcion y claridad — en Antonio Machado. 

Deinde hae disputationes ad litteras cultumque classicum spectan¬ 
tes habitae sunt: J. 0’Callaghan, Carta griega dei siglo I p. C. 
(PPalau Rib. inv. 66); S. Bartina, Colubraria y sus problemas; C. Gal- 
lavotti, Un esempio di critica testuale; J. GarcIa L6pez, Homero, 
los Presocraticos y la alegoria de la nave; A. Ruiz de Elvira, Prome- 
teo, Pandora y los origenes dei hombre; J. Garcia L<5pez, La auten- 
ticidad dei Fr. 56A de Arquiloco; C. GarcIa Gual, La fabula y la 
lucha de clases en la epoca arcaica; M. Balasch, La concepcidn dei 
hombre en Baquilides. 

Ad rem linguisticam quod spectat hoc quoque allatum est: 
C. Codoner, Los demostrativos en latin; Gerhard Bendz, Ztim Ge- 
brauch von Wortpaaren im Lateinischen; P. Rodriguez, La termino- 
logia medica en la obra de Seneca; C. Granados, EI estilo indirecto 
libre en Salustio; C. Granados, Aplicacion dei ordenador electronico 
a un Index Verborum de Macrobio; A. Lopez Caballero, Algunas 
cuestiones de Semiologia y Lingiiistica en San Agustin; M. Martinez 
Pastor, La terminologia de la luz en las traducciones origenianas de 
Rufino de Aquilea. 

Consilium Conventus moderandi omne tulit punctum cum in 
scaenam promere constituisset Menandri comoediam quae DYSCO¬ 
LUS inscribitur; quod spectaculum in honorem Congressui adsisten- 
tium hora XXII et dimidia in theatro barcinonensi cui est index 
«POLIORAMA» paratum est; ibi opus menandrianum aptissime a 
C. Miralles in hispanicam linguam conversum suaviter adstantes ce¬ 
lebrarunt jucundissimam peragentes vigiliam cum Menandri facetiis 
salibusque. Ante actionem scaenicam Prof. M. F. Galiano scitis ver¬ 
bis introductionem seu prooemium fecit ad commodiorem scriptoris 
comici comoediaeque cognitionem, quo Discholum melius compre¬ 
henderent audientes. Plausus coronae captarunt actores scaenici 
E. Arredondo, J. Pera et S. Torrents, spectaculum S. Schaaff mode¬ 
rante; M. Sunol in scaena monuit histriones, quorum vestes perso¬ 
nasque tragicas J. Pala accuratissime paraverat. 


DIE 17 MENSIS APRILIS 


Ad tertiam orationem, quam antea memoravimus Prof. Xaverii 
de Hoz de tragoedia graeca et fabula romanensi, aliae disputationes 

auctoribus legendae primis diei horis adjunctae sunt, quarum index: 
M. Fernandez Galiano, La pequena Antigona de Friedrich Diirren- 
matt; M. a A. Ozaeta, La culpa en el acontecer humano. Dos enfo- 
ques: Euripides e Ibsen; A. Vives Coll, El helenismo de Albert Ca¬ 
mus; A. Diaz Tejera, La dimension de lo tragico en K. Jaspers; 
E. Gangutia, La literatura griega y los comienzos de la literatura 
medieval espahola. 

Aliae lucubrationes sub indice «MUNDO CLASICO Y PENSA- 
MIENTO ACTUAL» («QUOD COGITANDI GENUS HABEANT ET 
CLASSICI ET HOMINES HODIERNI») sunt collectae quas memo¬ 
remus oportet: K. von Fritz, The position of Classical Studies in 
our times; J. Vives Sou~, El mundo clasico y las corrientes sociold- 
gicas actuales; H. G. Gadamer, Die aktuelle Bedeutung der griechis- 
chen Philosophie; I. Munoz Valle, El racionalismo griego; F. de 
Urmeneta, Vitalidad de las estructuras silogisticas en el mundo cla- 
sico; M. Agud, La Mitologia greco-romana en la religiosidad actual. 
Religion y Poder; M. Mayer, E strueturalismo y mundo clasico: la 
abra de Dumezil. 

En tandem ultimae quae ad litteras cultumque classicorum 
spectantes disputationes sunt propositae: J. M. Lucas, Estructura 
teatral: el agon en la obra de Sofocles; F. Rodriguez Adrados, Tra- 
dicion o innovacion en la composicion de Edipo Rey; A. Monino, 
Presencia actual de Euripides; A. Martinez Diez, Las « fabulas» de 
Higino y las tragedias de Euripides; M. Rovira, Proyeccion dei ciclo 
de los Argonautas; J. Castellanos, La democracia de Isocrates; 
M.Stcherl, El Paraclausithyron en Teocrito; J. Sariol, Clemente 
de Alejandria, teologo liberal. 

Hora duodecima ante meridiem clarissimus architectus atque 
orator, Dctor. Ferdinandus Chueca Goitia, ultimam Conventus acroa- 
sim habuit, quae omnibus adstantibus fuit in deliciis hoc indice: 
«LA VIGENCIA DEL LENGUAJE CLASICO EN LA ARQUITECTU- 
RA» («UTRUM CLASSICUM DICENDI GENUS IN ARCHITECTURA 
VIGEAT NECNE»). Orator ostendere nisus est scriptores classicos 
lexicon seu dicendi genus imposuisse in historia universae archi¬ 
tecturae; quod ut probaretur, templum graecum inspiciendum adiit 
orator, cum hoc praecipua praeberet elementa architectonica: et co¬ 
lumnam et trabem. Quam plurima eaque subtilissima protulit de 
vocabulo «harmonia» deque ratione ac doctrina modulari apud Vi- 
trubium, qui partium convenientiam cum universa re intimam con¬ 
siderat. Et illud classicorum «homo mensura rerum» in architectu¬ 
ram convertit orator ut incursionem quandam seu projectionem 
anthropologicam perficeret: si natura corpus humanum tam recte 



152 


M. Molina, C. M. F. 


aptatum tantaque ornatum concinnitate creaverit, quidni haec regu¬ 
la hominibus observanda in aedificiis exstruendis? Romani —inquit 
praeterea orator— lexico architectonico graecorum fideles exstite¬ 
runt: tanta in eis erga syntaxim classicam inerat reverentia quod 
ad architecturam spectabat, adeo ut hoc exprimendi genus omni ne¬ 
cessitati satis facere sibi videretur cum in primis columna praeter¬ 
quam fundamentum aedificii esset, praecipuum ejusdem ornamen¬ 
tum haberetur. Continuo orator posteriorem artem medievalem, ro- 
manicam, arabicam, renascentem, baroccam, neoclassicam revocan¬ 
do, historiam, fortunam, evolutionem hujus classicae unius syntaxeos 
architectonicae per saecula perseverantis ante oculos nostros pro¬ 
posuit donec nostra advenit aetas, quae ad architecturam quod 
spectat traditum lexicon antiquitatis classicae fere omnino amisisse 
videtur, quippe quae architectura recens, utpote utilitati in primis 
inserviens, proprio sermone seu dicendi genere careat et in aridita¬ 
tem quandam atque egestatem inciderit. Utrum hodierna nostra ar¬ 
chitectura lexicum illud classicorum recuperabit necne? Minime in 
praesens videtur, sed haec rerum perturbatio expostulare quoque 
videtur nova praecepta quibus animi hominum acquiescant. En pau¬ 
cis verbis oratio omino singularis atque absoluta, quae felicem exi¬ 
tum IV Conventui Studiorum Classicorum Barcinone finem im¬ 
posuit. 


IN URBE MATRITO DIE 19 MENSIS APRILIS 


Cum Barcinone aliquot dies necessario immoratus me Matritum 
conferre non possem, amicum sodalemque claretianum, P. Julium 
Martinez, cui maximas ob epistulam notitiasque habeo gratias, ad¬ 
monitum volui, ut me ipse certiorem faceret quo pacto Matriti essent 
IV Conventus e jusque negotia finitura. 

Die igitur 19 mensis aprilis hora nona ante meridiem in Aula 
Magna Consilii Superioris Investigationum Scientificarum, Prof. A. 
Ruiz de Elvira praeside, Dctor. E. Hernandez Vista commentatio¬ 
nem legit de votis II Congressus Intemationalis linguae hispanicae 
tradendae, qui paucos abhinc menses habitus erat omnibus nationi¬ 
bus linguae hispanicae participibus quique duo praecipua vota, ad 
linguam latinam et hispanicam tradendam quod spectat, ita signi¬ 
ficavit: 

1. Ut omnis professor atque magister cujuslibet scholae ab 
infantia usque ad Universitatem linguam latinam discere ju¬ 
beatur. 

2. Ut lingua latina tradatur alumnis institutionis mediae, iis in 
primis qui litteris operam sunt daturi. 

Continuo Prof. Julius Calonge disputationem habuit hoc indice: 
«LA SITUACION ACTUAL Y LAS PERSPECTIVAS INMEDIATAS 
DE LA ENSENANZA DEL LATIN Y DEL GRIEGO EN EL BA- 
CHILLERATO» («QUALIS AD BACCALAUREATUM QUOD SPECTAT 
LINGUAE LATINAE AC GRAECAE INSTITUTIO HODIERNA ET 
PROXIME FUTURA VIDEATUR»). Deinde Prof. F. Rodnguez Adra- 
dos alteram de re simili orationem habuit: «LA SITUACION 
ACTUAL Y LAS PERSPECTIVAS INMEDIATAS EN LA ENSENANZA 
DEL LATIN Y DEL GRIEGO EN LA UNIVERSIDAD» («QUALIS AD 
UNIVERSITATEM QUOD SPECTAT LINGUAE LATINAE AC GRAE¬ 
CAE INSTITUTIO HODIERNA ET PROXIME FUTURA VIDEATUR»). 
Utraque disputatio luculentis argumentis scitisque commentariis 
instructa colloquiis singulis amplificata est; ex quibus rebus per¬ 
tractatis omnibus quaedam innotuit haud parva obscuritas atque 
confusio qua in praesentia lex recens institutionis afficitur, non tan¬ 
tum ad disciplinas classicas quod spectat, verum etiam ad univer¬ 
sam institutionem. Societas Hispanica Studiorum Classicorum legem 
recentem debita prosequitur reverentia, sed vehementissime obse¬ 
crat ut in omnibus institutis religiose observetur et ut Ministerium 
Institutionis Nationalis Societatem de horarum in scholis distribu¬ 
tione ceterisque negotiis quae ad linguam latinam ac graecam tra¬ 
dendam spectat, consulat. Praeterea, ut recens institutionis lex pos¬ 
tulat, lingua latina necessario tradenda est in duobus curriculis 
scholaribus baccalaureatus polivalentis quem dicimus cum facultate 
eam amplificandi et eligendi in curriculo COU; linguam autem grae¬ 
cam alumni baccalaureatus polivalentis et COU suo arbitrio eligere 
possunt. 

Societas Studiorum Classicorum et IV Conventus, recenti lege pro¬ 
mulgata, a Ministerio Institutionis Nationalis quae sequuntur ex¬ 
postulat: 

1. Ne plures quam disciplinae duae in baccalaureatus poliva¬ 
lentis eligi possint in eisque lingua latina quae propriis verbis lege 
nominatur. 

2. Ut in curriculo COU mathematicae excludantur tanquam dis¬ 
ciplinae quas eligere possunt qui litteris vacare volunt. 

3. Ut in COU etiam ad quattuor saltem augeantur disciplinae 
quae eligi possint in eisque lingua latina ac graeca inveniantur. 

4. Ut lingua latina ac graeca ex ambitu seu «area linguarum» 
quae dicitur excludantur, cum ut nemini non patet, plus quam me¬ 
rae linguae habeantur; absurdum enim videtur scholasticis esse lin¬ 
guam latinam, graecam aut francogallicam seligendam. 

5. Ut ad Universitatem quod spectat quaestio persolvatur alum¬ 
norum que in eam ingrediuntur quin linguae latinae ac graecae stu¬ 
duerint; nam alumnum litterarum dedecet non linguae latinae nec 
graecae antea operam navavisse. 

6. Ut Ministerium legem urgeat qua alumni sponte linguam la¬ 
tinam ac graecam eligere valent, ut in omnibus institutis hujus 
modi linguas discendi facultas eis praebeatur, ne, quod in non nullis 
institutis contigit, propter exiguum alumnorum numerum qui lin¬ 
guam latinam vel graecam optant, ab eis tamen prohibeantur, quip¬ 
pe quae, ut ita dicunt, haud parva impensa onusque videtur pro¬ 
fessorem unum per paucos discipulos instituere. 

Hora septima postmeridiana ultima fuit sessio qua Conventus 
Studiorum Classicorum publice clausus est. Ibi concilio praeerant 
Administer Institutionis atque Scientiae Nationalis, Dnnus. Villar 
Palasi, Moderatrix Generalis Institutionis Professionalis Dnna. A. Ga- 
lino. Praeses Societatis Hispanicae Studiorum Classicorum Prof. F. 
Rodriguez Adrados, Praesides IV Conventus in urbe Barcinone et 
Matrito Prof. Alsina Clota et Ruiz de Elvira, Praeses Consilii Supe¬ 
rioris Investigationum Scientificarum et Prof. Martinus Sicherl Foe¬ 
deratarum Internationalium Societatum Studiis Classicis provehendis 
legatus. 

Prof. Carolus Garcia Gual a secretis Societatis Hispanicae Stu¬ 
diorum Classicorum vota IV Conventus quae antea memoravimus, 
legit. Continuo Prof. F. Rodriguez Adrados verba fecit pernecessa¬ 
rium esse studia classica recenti institutionis legi re vera ita accom¬ 
modare ut hujus modi studia deinceps apud nostrates semper vi¬ 
geant. Itaque totis viribus adlaborandum est ut non minus quam 
in praesentia lingua graeca excolatur omnibusque alumnis sufficiens 
linguae latinae tradatur institutio; item ut ad Facultates Litterarum 
quod attinet cum lingua latina tum graeca tanquam praeviae insti¬ 
tutiones esse pergant ad omnes disciplinas humanas perdiscendas. 

Prof. Ruiz de Elvira statim allocutus munus litterarum classica¬ 
rum in cultum hominum hodierno paucis exposuit. Is tantum —in¬ 
quit orator— cognoscit recentia qui et classica cognoscit, nam tem- 

pora nostra, partim nova partim eadem ipsa, a superioribus non 
omnino inter se differunt. Novitas semper et omnibus non absoluta 
sed mediocris. Tentamina hominum spiritualia eadem perseverant, 
dum tantum materialia, quamvis fortuito, immutantur. Classici ad 
mentis cogitationem, ad artem, vel ad vitam nova ratione tentan- 
dam quod spectat, omnia experti sunt; quam ob rem tantum clas¬ 
sicos cognoscendo progressum humanum quis vere cognoscit tan¬ 
tumque genuinam facere potest comparationem qui utraque et clas¬ 
sica et recentia alte callere valet. Paucis, —inquit orator— dumta¬ 
xat studia humanarum litterarum earumque cultus perfectam abso- 
lutamque hodierni humani cultus cognitionem nobis afferre possunt. 
Quod ut assequamur, altissimam linguae latinae ac graecae cogni¬ 
tionem uti peritorum habere minime nobis opus est, sed earundem 
praecipua atque in universum elementa possidere. Demum orator 
fusius de operibus egit in lucem jam editis inde a superiore III Con¬ 
ventu, quibus patet quantum studia classica apud hispanos vigeant. 

Simili ratione sensuque fervide hispaniceque verba fecit Prof. 
Martinus Sicherl, legatus Foederatarum Societatum Internationa- 
lium Studiis Classicis provehendis congratulatus Societati Hispani¬ 
cae ob impensam operam industriamque hujus modi studiis exco¬ 
lendis. 

Postremo Administer Institutionis atque Scientiae, oratione sua 
quam exaraverat praesidi IV Conventus tradita, ex tempore sed 
vere atque sincere dicere maluit; inter alia quae notentur digna 
Dnnus. Villar Palasf illos, in quibus potius quam vera vocatio inest 
vis ac necessitas, discipulos significavit qui metu linguae latinae ac 
graecae scientias discendas aggrediuntur et item contra qui mathe¬ 
maticis perterriti ad bonas litteras confugiunt. Ad IV tamen Con¬ 
ventum quod spectat, Administer Institutionis Nationalis se benevolo 
animo ejus vota suscipere asseruit atque cum adstantium sententia 
consentire de studiis classicis in ratione instituendae juventutis ne¬ 
cessario provehendis. 

His tandem finem imponamus oportet commentariis, quos jejune 
•et exiliter scriptos nimisque longos forte quis aestimabit; sed mo¬ 
mentum atque praestantia hujus IV Conventus Nationalis Studiorum 
Classicorum me eis purgabit de quadam in exponendis argumentis 
ariditate in primis ad disputationum indices quod spectat, quibus 
tamen, quamvis nimis quoque fastidiosis, lectores confertam abso- 
lutamque —quod nobis ab initio fuit propositum— notitiam de re¬ 
bus gestis atque pertractatis in recenti Conventu invenient. 

Liceat imo corde Societati Hispanicae ejusque moderatoribus, 
quorum cura industriaque ad felicem exitum pervenit Congressus, 
familiariter gratulari, dum Conventum Intemationalem Studiorum 
Classicorum, qui postrema sessione publice nuntiatus est, Matriti 
quoque mense septembri anno 1974 habendum omnes nos classicae 
antiquitatis cultores exspectamus. 


Marianus Molina, C. M. F. 
Palaestrae Latinae Moderator 



LAUDATIVI ELEGI 


IN DANTEM ALAGHERIUM 

Non fuit, accipe, non tibi «parvi mater amoris» \ 

Ut scriptum legimus sub tumulo, in lapide, 

Jam Florentia; natalem quin immo et eandem, 

Qua linguae italicae es, semper et auctor eris, 

Ipsa artem dedit. Haud, igitur, divine poeta, 

Quae puerum te aluit dira noverca fuit. 

Foedavere imitatores ipsius et artis, 

Heu, decus atque tuam —nonne nefas?— speciem! 
Numquid eum, qui, se simulans operis tui amicum, 
Candidus, heu, judex non fuerit, memorem? 

Est non parva cohors! Sunt etiam tibi multi 
Obstantes, quos quam saepius inveniam! 

Ambiguum sese gerit —adde— tuum prope apertum, 
Cum te contemnat, laude et ad astra ferat. 

Qui tamen ultro animum mira in «Comoedia» alumnis 
Praebet eundem! Num sumpseris, o, sceleris 
Ultrices poenas tanti? An sententia eorum 
Pondere sub saxi non cruciaris adhuc, 

Sustineas quod in imis vix cervice superba? 1 2 
Res major quam cui credibilis fuerit! 3 
Tu potius priscam tamen, unde reversus es, illam, 
Post patria exsilium, jam remeasse viam 
Ecce videris. Ibi te convenisse Beatrix 
Jure putetur; adhuc aevo et ibi frueris 
Aeterno, atque corona tibi caput aurea cingit. 

Non jam laurea, quam Delphicus ille serit 4 . 

O, inimicos quam tu conspicis inde pusillos! 

Queis da nunc veniam, caelicola, e superis! 


1. Ravennae, apud Coenobium Fratrum Franciscalium, in tumuli lapide 
haec verba leguntur, quae scripta ab ipso poeta putantur. 

2. In illa «Comoediae» parte, quae vulgo «Purgatorium» dicitur, hoc modo 
superbi, ex lege «contraria patiundi» (italice: «dei contrapasso»), puniuntur. 
Cfr. C. XI, 52 sgg. 

3. Illa Dantis superbia in proverbium venit, cui jam nemo credit. 

4. Delphicus = Apollo. 

Cum demum vero lux ultima fulserit illa, 

Orbis et humani interitus generis, 

Ipse Deus, dum rauca tuba e tumulis trahet omnes ', 
Cum miserans veniam saepe reis dederit, 
Judicium tunc non mutabile prodet eisdem! 5 6 
Nuntius illis, heu, non tibi, erit gravior: 

Judex tunc pro injuria adhuc, quam passus es ipse 7 
Tamdiu, inulta, mox et satis Ille dabit. 

Cum cinis e tenebris et ad oras inde reversus 
Luminis ipse sit, en, aucta oculis acie, 

Vertice tunc e caeli inimicos aspice in imis! 

Ne quid adhuc minuant, Itale, te metuas? 


IN ANTONIUM CARD. BACCI 

Romae quot colitis memorandum nomen in orbe. 
Omnes quos ubivis Lingua Latina fovet, 

Tristes per vultum lacrimas, o, fundite: pullam 
Induti vestem vos patriique lares! 

Qui custos patrii fuit ipse decusque Latini, 

Quo numquam certe clarior alter erit, 

Jam modo per caelum sine nube superna petivit, 

E terrae gremio liber ut aura volans. 

Ultimum es, ut memini, fortis, certamen adortus, 
Sacra fere renuens more litare novo. 

Numquid adhuc ex Empireo prope dicere musses 
Rite preces latias mellifero ore tuo? 

Proelia nulla gerens, tantum sed multa trophaea, 
Terrigenae misero praevius esto mihi! 


IN ANNAM SOROREM 

Illius, dilecta soror, mandata diei 

Num repetam, mater cum ultima verba dedit? 
Lumina tum morientis adhuc sub fronte micabant, 
Nec peragrare suis disinit illa tua. 

Anxia (num dubites?) in eis responsa legebat: 

Stabas tuque tacens, facta dolore petra. 


5. Ex «Apoealipseos» scriptis. 

6. Eisdem... illis (initio sequentis versus) — hostibus. 

7. Ipse = tu (Dantes). 

Te tamen e tremulis, vitreis, percussit ocellis 
Lux; animoque tuo matris adhaesit amor. 

Jam te, dum caelis genetrix (mihi crede!) refulget, 
Quis neget, Anna soror, matris habere locum? 

Siderum inest tibi lux eadem, quibus illa micabat: 
Lux tenebras lacerans, usque calore fovens; 

Alma, serena, nitens, qua, lucis ad instar Olympi, 
Justi rite beant angelicique chori. 

Suavis inest-decor, Anna soror, tibi, in ore venustas, 
Virtus, qua mulier praedita nulla fuit: 

Candida simplicitas; hominum tu, nescia fraudum, 
Omnia munda vides: sic Deo eisque places! 

O quoties puerum nugis aut ludere vellem 
Aequales inter, me repetisse pila, 

Ut mihi adhuc puris labiis dare basia possis 
Amplexusque simul, matris ut usus erat! 


IN JOSEPHUM SODALEM 

Quomodo, mente vagans, Joseph, de munere tanto, 
More tuo modico, gratuler ipse tibi? 

Non id voce mea faciam, sed cautus adumbrem, 
Frondens Parrhasium quam nemus halat, eam; 
Qua geminae rupes resonant echusque canorae 
Parnassi rapiam verba feramque tibi. 

Hoc bene quam meritum decus adsit quisque fatetur: 

Pro pietate tua qua speculum usque micas, 

Pro studiisque tuis, ludos quibus hujus honestas 
Jure dioeceseos, praemia justa tenes. 

Vitae nulla dies, nihil effluit, impiger, unquam 
Temporis, o Joseph, de solidoque die: 

Prudens ac sapiens sacris exemplar ephebis 
Esto; super volitet nomen in ore tuum: 

Cujus enim tantum juvenes exempla sequentur, 

Illi, crede mihi, nobile nomen erit. 

Ergo, tuum robur, Joseph, revirescat in annos 
Ingeniique nitens esto favilla tui. 

Vive diu magis ac magis, ut meliora parentur: 

A Deo adhuc veniant quae bona cuncta cupis! 

IN HECTOREM AMICUM 

Munere perfecto, tandem requiesse placebit, 
Completis annis, Hector amate comes! 

Id, virtute tua, summo pro jure merebas: 

Nil saevisse quidem te meminisse juvet; 
Proelia justa tamen gessisti pectore firmo: 

Armipotens heros acer ut alter eras! 

Ast illum indigne caesum foedavit Achilles; 

Cum Lachesis tibi tot praestet adesse dies! 
Proelia nulla gerens, requietem ducere longam 
Nunc utinam liceat, teque serena beet 
Vita; vigens, vigil, o, bene carpe senectam! 

Ad multos annos stamina Parca neat! 


IN CORNELIUM GALLUM 8 9 
( palinodia ) 

Nonne vides, annis bis millibus inde peractis, 
Haec aetas recolat nomen ut ipsa tuum? 
Artis te veteris revocat praeclarus alumnus. 

Est media in platea, Romae, obeliscus, ubi a 
Ingenti templum Petro stat mole dicatum;' 

Huc illuc peragrans, hic stitit ille pedes. 
Cetera dum videt ast obelisci mira stupescens. 
En retegit loculos, quos gerit ima basis. 

«Hos aliquis fecit» —secum tum conicit ille—; 

«Litterulis aptos nonne fuisse putes?» 10 
Illos Aegyptus posuit, ceu regis honori. 

Nomen vel dubitans num superesset adhuc. 


8. Cornelius Gallus, poeta latinus (69-26 a. Chr. n.), ab Augusto, cui, ob 
honorum cupiditatem, odio fuit, in exsilium est actus, jure an injuste minime 
constat. Princeps, insuper, jussit ejus ne nomen quidem posterum memoriae 
mandaretur; Vergilium est ipsum hortatus, ut «Georgicon» locum, quem in 
illius honorem exarasset, in alium aptiorem mutaret. — Cornelius, ceterum, 
permagni apud summos sui temporis poetas fuit, ut ipsum Vergilium, Pro¬ 
pertium, Ovidium, cet. 

9. Obeliscus insignis, qui, Romae, in platea S. Petri dicta, exstat, e proxi¬ 
mis Orientis solis plagis, ubi Cornelius regali prope honore divinoque uteba¬ 
tur, Romam translatus, imperatore —ut videtur— Caligula. 

10. Aliquot abhinc annis, nuntium per «commentarios diurnos» allatum est 
quendam advenam, antiquitatum artis peritum, quaedam foramina (loculos) in 
ima obelisci parte retegisse, litterulis prorsus apta, quibus Cornelii Galli no¬ 
men efficeretur. 



Laudativi Elegi 


161 


Quis vero dubitet fueris quin actus ab Urbe? 

Quin versus fuerit Vergiliique stilus? 11 
Litterulas quamquam fregit lapidesque comedit 
Tempus edax, testes hos basis ante gerit: 

Ceu tristes etiam caveae loculi inde videntur 
Luminis illius nunc utriusque tui. 

Nunc patriam repetis, patriae jam finibus exsul: 
Invito, superest, Principe, nomen adhuc 12 . 


MORS TUA-VITA MEA 

—Nutriat, ut gallina suum, sic ubere mater 
Pignus adhuc puerum sedula dulce suum.— 
(Semper, amoris lege, jubet natura benigna) 

—Filius et matrem, cum jacet ista vetus.— 
Ipsa tamen, vetula, ast epulas gallina coronat 
Convivasque beat jure ciboque suo; 

Unquam nec pullus jam pipiat ipse tenellus: 

Lurconis jugulum placat idemque veru. 

Non eadem, nec lege quidem Sors omnibus una. 
Res hominesque regit: mors tua-vita mea! 


INARIMES INSULAE EX PAMPINEA VITE 13 

Densis non epulis puer 

Quae jam Romuleae miscuit inclitae 
Proli caecuba nec mera, 

Quae somnos leviores facit, impiger 
Misisti mihi; consulis 

Illius veteris nec pice conditas 
Injussu, sed in aurea 

Praele jam domitas Inarime insula 
Uvas, quas radiis coquit 

Phoebus, coccineo murice et illinit. 

Frater, nunc tibi gratias 

Quas dignas referam, sedule, munere? 


11. «Versus... stilus» = «Georgicon» locus adumbratur, in alium, Augusti 
jussu, a Vergilio mutatus. 

12. Quamvis tempus edax litterulas, Cornelii nomen significantes, omnino 
exederit, foramina testantur tamen illud ipsum illic olim fuisse. 

13. Gratiarum actiones pro vino, quod ex Inarime insula medicus frater 
misit (metro asclepiadeo III). 

Numquid tu sapientius. 

Aeger cum fuerim, sic poteras, meas 
Ut mensas potius cadis 

Jucundis oneres quam medicas manus 
Praestes? Mox tua servient 

Non curis neque somnis levioribus, 
Musae sed comiti mihi. 

Etsi non merito, carminis ut furor 
Flagret jam vehementior, 

Omnino tua mox pocula servient; 
Rugas et capitis nives 

Spumans hic cyathus vix rapiat capax; 
Vitae at me fugiat nihil; 

Prorsus non animus deficiat mere! 


CICONIA VENIT! 

E longinquo jam rostrata ciconia venit, 

Leniter aera sub nubila transvolitans: 

Vimineam rosto, haud grave pondus, gestat acuto 
Cistam contectam linteolis roseis. 

Ales ab immensis spatiis huc appulit; ecce 
Mox super excelso molle glomus posuit 
Culmine; vagit adhuc hujusce tenellula terrae 
Infans incola, dum praepes abit volucris. 

Quid quereis? Noli jam vixdum nata timere! 

Ex peregrina te providus ille Deus 
Civem fecit; te domus hic manet; omnia vitae 
Longius hinc utinam prospera te maneant! 


PEGMA SCANSORIUM 

«Plaudite mecum, omnes vos plaudite qui obstupuistis 
Japeti mirabilia hujus 14 
Temporis egregii generis nova: si insidiosa 
Forte tamen discrimina vobis 
Sors aliquando paret, ne ultro dubitetis obire. 

Phoebeam ipsam appellere nixi 
Navicula oram homines nonne aethera transvolitant aut, 
Insidiis quae passim aditum abdunt. 


14. Japetus, Terrae (graeco sermone: rfjs) filius; ipsius filii significant, 
ex antiquis fictis fabulis, hominum opes ad omnia constituenda idoneas. 

Aequora verrunt? Nonne per invia, inhospita terrae 
Reptant, anfractus peragrantes 
Incertos, loca, vel specuum interna horrida temptant? 

Ferri denique nonne vaporis 
Aut electridis haud pavidi omnes vi patiuntur? 15 
Haec dum intus mente ipse agitabam, 

Atque foras aestiva dies fervebat in aura, 

Pegma, vel actam electride cellam, 

Consilium interea capiebat constituendi 
Quisque domus suae herus, paries cui 
Contiguus meus est, proinde ambas continet aedes 
Contignatio et ipsa. Quid isto 
Sollers consilio magis? Ecquis sprevit illud? 

Infausta at quidam omina dicet: 

—«Numquid non electridis, heu, satis usque paravit 
Funerum adhuc vis»? — Nil tamen unquam 
Consilium id sapiens pavor ullus jure resignet. 

Pegma, igitur, stridebit, ab imis 
Subsiliet, mox incipiet tolli, vice scandet 
Alterna primam superamque 
Aream et ultimam; itemque loco subsidet eodem, 

Quo se ante extulerit. Removendum 
Si quis forte minus faustum —pro!— cogitet, omen; 

Si timeat, male cesserit ipsi! 

Neve suum placet Genium ulla relligione 16 , 

Sed fide avi fretus senioris, 

Numen Jesu oculos per Virginis intueatur 
Matris, quae, quasi spiret in aede. 

Etsi fictilis, exigua, pulcherrima visu, 

Custos hinc pegmatis alma 17 . 

Si quis forsitan hic quaerat de me quid opiner: 

Nullus me pavor occupat, hercle! 18 
Cursu versetur sursus breviore deorsus, 

Intortos duro chalybe ista 
Lignea juxta funiculos, vi electridis acta, 

Cellula; dum mihi crura, lacerti 
Articulos faciles habeant, exerceam ego. Sic 
Viribus ipse meis videar, quod 


15. Haec pusilli animi homines putant. Nemo tamen neget aliquid veri in 
ipsa eorum inesse sententia. 

16. Metus removendus quidem, improbandus vero quivis venae religionis 
error. 

17. Deo providenti ac Virgini Mariae opitulanti confidant homines oportet. 

18. Rhetorice dictum putetur, ut magis liquet inferius. 

Ultro pegma nequit, sublime attingere caelum; 

Sic videar, levioribus actus 
Hinc pedibus simul et terrestris cuncta relinquens, 
Curarum expers fingere carmen! 19 


CAPILLATI JUVENES 20 

Audistine novo ex promissi more capilli 
Laudis tot juvenes omnis habere decus? 
Samsonis enim redeunt nunc tempora prisca, 

Cum furor arripuit paene leonis eum? 

Tum vires animumque tulisse sed ecce refertur 
Per collum fusus forte capillus ei! 

Ossea nonne satis Samsoni vilis aselli 

Tunc maxilla, viros mille domans per eam? 

Num tantum potuit, nisi frontem crinis obumbrans 
Atque humeros, vires suppeditasset ei? 

An quaerunt juvenes, Samsonis more, leones? 

Usquam sed nulla est ora leone frequens! 

Auritis tamen, immensis malisque decoris, 

Usque frequens asinis terra videtur adhuc. 
Suntne capillati juvenes, qui proelia quaerant? 

Proximi eis asini, vel nimis, esse solent! 

Mox, igitur, studeant asini destringere malas: 
Proelio at huic quisquam forte superstes erit? 


Prof. Januarius Marinelli 
Via Salvator Rosa, 241 
80136 NEAPOLI in Italia 


19. Opes, rationes, argumenta denique humana, quae quidem non necessa¬ 
ria sint, reiciendo, ad sublimia attingenda magis parati homines, iidemque 
poetae fieri quodammodo possunt. 

20. Hujus haec summa carminis: hic prae ceteris est nostrae aetatis mos 
vulgatus, ut complures juvenes se capillatos publice ostendant. — Samson 
quoque capillatus fuit, sed multa roboris animique, capilli gratia, signa prae¬ 
buit. — Quin et nostri juvenes eadem praebere signa studeant? Desuntne 
leones? At non desunt asini, quos proximos sibi iidem inveniant, quorum et 
malis, robustis nec parvis, utantur. 



CICERONIS SPECIMINA 


CATO MAJOR DE SENECTUTE * 

II 

i 

23. Consequitur prima contra senectutem incusatio: 

'quod a rebus gerendis abstrahat '. 

Quam incusationem ita Tullius evolvit atque argwnentis refellit: 

Qui hanc tenent sententiam de veritate decedunt —idque quibus¬ 
dam propositis exemplis confirmat —, nam praeter corporis vires 
sunt ingenii animique virtutes quibus, vel corporibus infirmis, res 
administrantur. Multa faciunt senes cum rem publicam consilio, 
auctoritate, sapientia defendunt ac regunt: ut ad navigantium salu¬ 
tem aptiora facit navis gubernator, qui in puppi sedet et clavum 
tenet, quam remiges et nautae remos agentes aut hinc inde cursi¬ 
tantes. Et ideo majores nostri rei publicae summum consilium —ubi 
senes sedent et sententias dicunt — 'senatum' dixerunt. 

Prudentia igitur senescentis aetatis magis salutaris est civibus 
quam florentis aetatis temeritas. 

—Ad commentaria progrediamur. 

24. A rebus gerendis senectus abstrahit: abstrahere intentio¬ 
rem separationem a rebus significat quam avocare, quo verbo supra 
Tullius usus est. 

25. Quibus? an iis...: de praepositione ejusque repetitione haec 
in mentem revoca: 

1. In propositionibus dependentibus quae eandem ac prima¬ 
riam habent constructionem et idem verbum, praepositiones fere 
omittuntur; idque in primis in propositionibus relativis: 

«Incidit in eandem invidiam quam [= in quam] pater suus» 
Nep., 5, 3, 1; 

«His ego litteris lectis in eadem opinione fui, qua [= in qua\ 
reliqui omnes» [fuerunt] Cic., ad Att., 8,1 ld, 3; 

«Si per alios fecisse dicis, quaero quos [= per quos ] ? servosne 
an liberos?» Cic. pro Rose. Amer., 26, 74. 

2. Contra vero est cum in propositione relativa est verbum pro¬ 
prium: 


* Cfr. Palaestram Latinam, n. 214 ubi prima pars prodiit hujus de Senectute 
commentationis. 

«Id tibi affirmo, te in istis molestiis, in quibus es hoc tempore, 
non diutius futurum» Cic. ad fam., 4,13,4. 

3. Praepositio —a quo pendent duo vel plura substantiva— se¬ 
mel exprimitur cum haec substantiva: 

a) aut unam tantum rem designant vel notiones penitus conexas: 

«In labore ac dolore» Cic. Tuse., 5,14,45; 

«Ut ad urendum et secandum, sic...» Cic. de off., 1,38,136; 

b) aut cum nonnullae recensentur res —sed enumeratione qua¬ 
dam vivida* et pressa—: 

«Quodsi hoc apparet in bestiis, volucribus, nantibus, agrestibus, 
cicuribus, feris» Cic. de amic., 21,81; 

c) aut cum oppositio adest quae rem definit vel explicat: 

«Cum duobus ducibus de imperio in Italia est decertatum, Pyrrho 

et Hannibale» Cic. de amic., 8,28; 

«[Epicurus] levationem... aegritudinis in duabus rebus ponit, avo¬ 
catione a cogitanda molestia et revocatione ad contemplandas vo¬ 
luptates» Cic. Tuse., 3,15,33; 

d) in quaesitis et responsis quae arte cohaerent cum iis quae su¬ 
pra quaesita aut dicta sunt: 

«Sed traducis cogitationes meas ad voluptates. Quas? corporis 
credo aut quae propter corpus... cogitentur» Cic. Tuse., 3,17,37; 

«A Jove incipiendum putat. Quo Jove? Cic. de re pubi., 1,36,56; 

«A rebus gerendis senectus abstrahit. Quibus? —hoc loco Cice¬ 
ronis—. 

4. Contra, ante singula substantiva exprimitur praepositio, si 
singula propriam retinent vim et sensum: 

a) cum iterantur conjunctiones et - et, aut - aut, vel - vel, nec - 
nec, aut adest nisi: 

«Aut in oppidis aut in agris» Cic. de l. agr., 2,18,48; 

«Non solum a me, sed etiam a senatu» Cic. in Catii., 3,2,4; 

«Neque ulla alia in re nisi in natura quaerendum est summum 
bonum» Ctc. Acad., 1,5,19; 

b) cum res diversae sunt: 

«De benevolentia ac de liberalitate dicatur» Cic. de off., 1,14,42; 

«Legati ab Aeduis et a Treviris venerunt» Caes. de b. gall., 1,37; 

«In vincla atque in tenebras abripi jussit» Ctc. in Verr., 
4,10,24 L 

26. An iis...: de particula an in interrogativa directa subtiliora 


1. Issel6, De Latinorum sermone, n. 230-234; Berger, Stytistique latine, 
5 56, pp. 187-189; Ernout-Th., Syntaxe latine, § 143, p. 121. 

quaedam ac diversa ratione scriptores tradunt —quorum loci infra 
memorantur—; quae tamen sequuntur recolere expedit: 

1. particula an interrogare possumus quasi per ironiam, et res¬ 
ponsum contrarium aut negativum exspectamus [= num]: 

«Quid dicis? An bello fugitivorum Sicilia virtute tua liberatam?» 
Cic. in Verr., 5,2,5 [: o es que por ventura tu crees — oppure cre¬ 
di tu). 

«An in eo auctoritas nihil obest?» Cic. Acad., 2,60. 

2. Ut rem supra dictam plane confirmemus aut eam nullo modo 
probandam asseramus, interrogationem proponimus; exspectamus 
etiam responsum negativum [= num]: 

«Nescio, ecquid ipsi nos fortiter in re publica fecerimus: si quid 
fecimus, certe irati non fecimus. An est quicquam similius insaniae 
quam ira?» Cic. Tuse., 4,23,52. 

«An Scythes Anarcharsis potuit pro nihilo pecuniam ducere, 
nostrates philosophi idem facere non poterunt?» Cic. Tuse., 5,32,90 
[: o si puo ammettere che...; o che forse A. ha potuto...] 

3. Ut interrogationem generaliorem supra positam subtilius de¬ 
finiamus, aliam subjungimus interrogationem praeposita particula 
an; ex sermonis tenore sensus negativus [«an» = num), aut affirma¬ 
tivus esse potest [«an» = nonne]: 

«Hunc locum, id est ut ego te accipio dicere Arpinum, germanam 
patriam esse vestram. Numquid duas habetis patrias? an est una 
illa patria communis?» Cic. de leg., 2,2,5 ['an' = nonne); 

«Cur autem ea comitia habuisti? An quia tribunus plebis sinis¬ 
trum fulmen nuntiabat?» Cic., Phil., 2, 99; 

«Quidnam beneficio provocati facere debemus? an imitari agros 
fertiles, qui...» Cic. de off., 1,15,48 f'an' = nonne); 

«A rebus gerendis... Quibus? an iis quae virtute... (hoc loco) 
['an' = num) 2 . 

— Animadverte: ergo parum dilucide ac subtiliter Berger scrip¬ 
sit (cfr. Stylistique lat., trad. frang., 1942, 5, p. 21) —cum alibi de 
particula an nihil dicat—: «An, ou, particule interrogative, ne doit 
servir qu'au second membre d'une question disjonctive (!), apres 
utrum ou ne au premier membre, et non dans une question sim¬ 
ple (!). Quand 1'interrogation par an se trouve seule,. chez les bons 
auteurs, il y a un premier membre par utrum sousentendu». 


2. Cfr. Ernout-Th., Syntaxe lat., $ 184; Paoli, Scriver latino, § 256, c, d; ID., 
Manuale di sintassi lat., § 150; Tescari, Sintassi lat., § 443-444; Llobera, Gram¬ 
matica class. lat., n. 388, III; Bassols, Sintaxis latina, II, n. 33, p. 37; Michel, 
Grammaire du base du latin, n. 463, d; Krebs-Schmalz, Antibarbarus..., s. v. 
an, I, p. 161. 

27. Juventute et viribus: est hendiadys: haec autem habetur 
cum duo substantiva copulantur particula et (atque, — que), quorum 
alterum praecipuum continet sensum, alterum vero secundarium 


—id est aliud substantivum est 
idque —complementum— nostris 
aut genetivum: 

«ratio et doctrina» Cic. Tuse., 
3,1,2 

«furor ac tela» Cic. in Catii., 1,1,2 

«mihi vim et manus intulisset» 
Ihid., 1,8,21 

«moderatio et sapientia» 
«clamores et admirationes» 
«natura pudorque» 

«juventus et vires» 

«spectator et testis» 

«studia et vitia» 

«ratio et diligentia» Cic. de amic., 
24,89 

«studium et aures» Cic. pro Arch., 
3,5 

«ad pacem foedusque faciendum» 
de sene., 6, 16 

«cognitio atque ars» 

— Aliquando hendiadys etiam 
jectivis, adverbiis, verbis: 

«vita privata et quieta» 

«virtus clara aeternaque habetur» 

«modice et sapienter» 

«intus domique» 

«perpeti et perferre» 


quasi alterius complementum—: 
linguis in adjectivum convertitur 

ensehanza metodica, 

tiros furiosos, rabiosos, 

hubieran puesto sobre mi violen- 
t ament e sus manos: una mano 
dura, fuerte, 

una sabia moderacion, 

applausi clamorosi, 

pudore naturale, 

forze giovanili, 

testimone oculares, 

cattive tendenze, 

scrupolosa attenzione, 

une oreille favorable, 

un traite de paix, 

les connaissances theoriques. 
haberi videtur cum quibusdam ad- 

la paz de la vida privada, 

le merite assure une gloire im- 
mortelle, 

con sabia, con prudente modera¬ 
cion, 

dans Tinterieur de la maison, 
sufrir pacientemente. 


— Animadverte: sunt qui dividant hendiadem in determinatam 
seu definitam \determinativa\ et intentivam seu confirmantem [ in- 
tensiva |: id est cum duobus vocabulis eadem fere significantur, sed 

acrior notioni seu sententiae duplici voce inseritur vis :{ . — Aptiore 
tamen ratione de hendiadi propria tantum loquemur —quae ab aliis 
determinata dicitur—, ac praeterea de verbis duplicatis seu gemina¬ 
tis quibus «sermonis abundantia» seu «copia dicendi» tantopere 
praestat et abundat : de quibus agit et exempla ponit Marouzeau 
(Stylistique lat 3 4 , pp. 277-278; 247-249): 

dux et magister — cura et studium — laus et gloria — 
vis et potestas — ope et consilio — imperio et potestate — 
dubius incertus — felix et faustus — notum ac pervulgatum — 
oro atque obsecro — delendum tollendumque — tuendam con- 
servandamque. 


28. -Res seniles [ocupaciones propias de los ancianos — occu- 
pazioni senilli, attc ai vecchi |: geminam formam syntaxicam adhi-. 
bent Romani ut relationes similes qualitatis et possessionis ( sub¬ 
jectionis vel dependentiae vulgo dicunt grammatici) exprimant. Atta¬ 
men notiones saepius diversae sunt: altera enim forma —quae ge¬ 
netivo effertur— vera possessio significatur; altera vero, quae in ad¬ 


jectivum vertitur, qualitas quaedam exprimitur; nam aliud est pater 
familias (genit.): 'pater, dominus a quo pendet familia’; aliud vero 


familiaris filius : 'filius qui in civium vita ad familiam pertinet’; tri¬ 


bunus plebis est 'qui est ex plebe’; potestas tribunicia, id est 'quam 


habent tribuni’. 


Saepe tamen discrimen quod intercedit aperte non apparet, et 
alia in aliam formam converti potest. Adjectivum ratione in primis 
stilistica usurpatur: eo enim animi et affectus significationes pate¬ 
fiunt. Scriptores sunt qui his adjectivis magnopere delectantur, et 
haec in notis latinitatis Sanctorum Patrum seu primaevae latinita¬ 
tis christianae recensetur. 


Exempla habes similia ac res seniles: 

«Puerili specie, sed senili prudentia» Cic. de divin., 2,23,50; 

«Doctrina puerilis» Cic. de orat., 3,31,125 [Venseignement donne 
aux enfants ]; 

«Anilis prudentia, matronalis gravitas, suavitas puellaris cum vir¬ 
ginali verecundia» Plin. Epist., 5,16,2; 

— apud christianos: «dominica mandata — dominica fides — 
dominica indignatio — dies dominica — dies dominicus — aposto- 
lica praecepta — divina praecepta — divina misericordia»... 4 . 


29. Quae... administrentur: oratio relativa-conseeutiva: 'quae 


3. Cfr. Paoli, Scriver latino, § 27, pp. 56-58; Cupaiuolo, Guida da tradurre 
in lingua latina 4 , n. 15, p. 15; ID., Adjumenta latinitatis, n. 15, pp. 23-24. 

4. Cfr. Marouzeau, Tr. de stylistique lat. 4 , pp. 218-221; Berger, Stylistique 
lat., § p. 114. 

res seniles tales sunt (hujusmodi sunt) quae administrentur...' (cfr. 
Ernout-Th., Syntaxe lat., § 337, c., p. 538). 

30. Ceteri: ceterus numero singulari masculino raro adhibetur; 
cetera —genere feminino— aliquando in collectivis: cetera classis, 
cetera praeda. Ceteri — cetera proprie adsignificant 'eos qui, aut 
ea quae, restant aliis et saepe multis opponi’: est igitur semper quae¬ 
dam oppositio; quae vero restant (= cetera) numero plura aut sal¬ 
tem magna et praecipua ipsa sua virtute et qualitate sunt. Discrimen 
tamen ab adjectivo reliqui non semper perspicue apparet. 

«Ricorda che «gli altri» rendesi con ceteri, specialmente se e in¬ 
sito un senso di contrasto, di opposizione... e con i verbi excellere, 
praestare, superare, ecc.; con reliqui si significa «i rimanenti»; alii 
se ha il valore di «altri», cioe diversi dai precedenti» (Cupaiuolo, 
Guida a tradurre in lingua latina 4 , p. 480). 

— Eadem memorantur a Sturenberg (ad Cic. pro Arch. 95, cfr. 
Gandino, Lo stile latino, 1962, pp. 2-3): «In vocabulo ceteri semper 
inest oppositio, cum contra in reliqui semper perspiciatur residuum 
aliquod: quare nullo modo cum verbis antecellendi, praestandi 
junctum legitur vocabulum reliqui, sed vel ceteri vel alii, nec magis 
invenies praeter reliquos pro praeter ceteros, ea scilicet significatio¬ 
ne, qua recentiores uti solent prae ceteris». 

— Dicas oportet: praeter ceteros [sunt qui minus recte: «prae¬ 
ter reliquos» aut «prae ceteris»]: «piu di ogni altro» — «mas que los 
demas»; in rebus enumerandis: ceteri, cetera [minusque recte: 'et' 
cetera); scribe: ceteri, cetera [minime vero: caetera] 5 . 

31. Fabricii, Curii...: 'hujusmodi homines ut, homines hujus¬ 
modi virtutis ut Fabricius...'. —- Nomina propria numero plurali 
efferuntur: 

1. cum aliquot ejusdem familiae personas designant: 

«Cn. et P. Scipiones »; — «C. et L. Memmii » Cic.; 

«Publius et Gnaeus Cornelii Scipiones »; 

«Tiberius et Cassius et Cajus Gracchi». 

— Sallustius tamen: «Tib. et C. Gracchus» Jug., 42, 1. 

2 . cum qualitates aut proprietates horum virorum significantur: 

«Croesi» [homines ut Croesus divites]; 

«Scipiones» [homines hujusmodi virtute ornati ut Scipio ]; 

«Imitetur nostros Brutos, Camillos, Ahalas, Decios, Curios, 
Aemilios, innumerabiles alios»; 


5. Cfr. Paoli, Scriver latino, § 105, p. 158; Berger, Stylistique lat., 8 5, 
pp. 71-72; § 113, e, p. 304; Ernout-Meillet, Dict. etymologique de lang. lat., 
s. v. ceteri. 

«Te cum video, omnes mihi Crassos et Laelios videre videor» fi . 

32. Accedebat ut caecus esset: «Verba et locutiones quae even¬ 
tum significant, postulant subjunctivum cum ut, cum ut non in ne¬ 
gatione; item ea quae notant facilitatem, necessitatem, opportunita¬ 
tem, cet., ut aliquid fiat... — Accedit [se junta, allegase] postulat ut 
vel indicativum cum quod. — Si id quod accedit non existit, sed 
tantum supponitur, solum ut adhibetur: «Si vero illud quoque acce¬ 
det ut dives sit reus, difficillima causa erit» (J. Llobera, Gramma¬ 
tica class. lat., 333, III). 

33. Tamen is: de pronomine is cfr. supra n. 17 (superiorem 
Palaestrae Latinae fasciculum, n. 214, p. 75); et quanquam pronomi¬ 
na (tertiae personae) plerumque subaudiuntur, apponitur tamen is 
{ea, id) cum persona aut res designatur de qua in oratione superiore 
sermo fuit: 

«Erat comes ejus Rubrius quidam... Is ad eum istam rem de¬ 
fert» Cic. in Verr., 2,1,25,64; 

«Dionysius servus aufugit. Is est in provincia tua» Cic.; 

«Eunti mihi Antium venit obviam tuus puer. Is mihi litteras 
abs te... reddidit» Cic. ad Att., 2,1,1. 

— Pronomen is apponatur oportet cum ad complementum ora¬ 
tionis superioris refertur: 

«Placuit dici dictatorem Camil lum. Is Servilium Ahalam ma¬ 
gistrum equitum dixit» Liv., 6,2,5. 

. \ 

34. Sententia senatus: substantivum personae (nostrarum lin¬ 
guarum) saepe in substantivum ejus rei vel qualitatis mutatur quod 
actionem seu proprietatem praecipuam designat, addito genitivo vel 
dativo personae: 

«Sententias judicum corrumpere» Cic. pro Cluent., 44,125 [corrom- 
pre les «juges»]; 

«Voluntati alicujus morem gerere» Cic. pro Mur., 23,46 [ceder a 
«quelqu'un»]; 

«Interrumpere orationem alicujus» Cic. [interrumpir a «uno»]. 

— Idque in primis evenit cum substantivis corpus, animus, vo¬ 
luntas, similibus, quibus pressius ea hominis pars significatur ad 
quam actio verbi refertur: 

«Corpora cibo somnoque curant» Liv., 3,2,10; 


6. Cfr. Isselh, De Latinorum sermone, n. 26; Llobera, Grammatica class. 
lat., n. 391, IV. 

«Vellem potuisset obsequi voluntati tuae» Cic. [ querria que «te» 
hubiese podido atender debidamentel; 

«Sententia senatus inclinat ad... [«/e senat» se decide pour...\ 7 . 

35. Ad pacem foedusque faciendum: hendiadys, cfr. supra n. 27 
[un tratado de paz — un traite de paix\. 

36. Non dubitate dicere: non dubitare f no tener ningun reparo 
en... | saepissime construitur cum infinitivo: 

«Hostes non dubitaverunt proelium committere». 

— Etiamsi hunc sensum non habeat, invenies tamen: 

«Noli dubitare caelum' esse patriam nostram»; 

« Non dubitandum est vos optimos discipulos futuros esse» 8 9 . 

37. Quae versibus persecutus est ennius [poner en verso — 
mettere in versi]', cfr. similes locutiones: 

alicujus laudes versibus persequi; 

alicujus laudes atque virtutes canere; 

alicujus res gestas versibus ornare, celebrare; 

historiam versibus scripsit; 

hujus viri virtutes delicatissimis versibus expressit # . 

38. Quo... viai = in quam viam; cfr.: «Quo amentiae progressi 
estis» Liv., 28,27,12. 

— In his versibus animadverte: 

1. oxymoron [acutistulta]: mentes... dementes: «qua figura no¬ 
tiones inter se oppositae pugnantes conjunguntur» (cfr. Springhet- 
ti, Lexicon linguisticae, s. v. ossimoro)', «Absentes adsunt et egentes 
abundant et imbecilli valent et... mortui vivunt» Cic. de amic., 7, 23; 

«Cum tacent, clamant»; 

«Festina lente». 

2. Sententiae antithesis quoque inest; 

3. Legendum antehac duabus tantum syllabis, et vi-d-i tribus 
syllabis, ut saepe apud antiquos poetas; ergo habes: 

antehac / dem en / tes se / se fle / xere vi / Si, 

in quo hexametro gravitatem et spondeorum tarditatem facile per¬ 
cipies. 


7. Cfr. Issele, De Latinorum s., n. 7, 3; Berger, Stylistique lat., § 83, 3, p. 226. 

8. Cfr. Paoli, Manuale di sint, lat., § 228, pp. 225-226; Llobera, Grammati¬ 
ca class. lat., 334, NB, 1; Ernout-Tii., Syntaxe lat., § 314, p. 311. 

9. Cfr. Meissner, Phraseologie latine~\ p. 140; Warner, Lexicon latinum uni¬ 
versae phraseologiae..., s. v. versus. 

39. Ceteraque: disputant scriptores de efferendis seu enuntian¬ 
dis syllabis finalibus brevibus quibus enclitica — que additur. Nostra 
aetate plerique extremam semper acuunt syllabam ante encliticam 
et in longam convertunt (cfr. Niedermann, Phonetique historique 
du latin 4 , p. 14; Bernardi Perint, Uaccento lalino, 1964, pp. 37-40); 
sunt qui rem in controversiam adducant, neque desunt qui contra¬ 
riam omnino teneant sententiam, ut P. Llobera ( Grammatica class. 
lat., n. 15, in infima pagina: ubi Nebrissensis et alii memorantur 
conspicui scriptores et argumenta proponuntur. 

Ceteraque gravissime: omittitur verbum praesertim in communi 
sermone et epistulari: 

1. in locutionibus familiaribus et quasi proverbiis: 

«Di meliora» [dent]; «Fortuna fortes» |adjuvat]; 

«Sed de litteris hactenus» [dictum est]. 

2 . in interrogationibus et formulis oratoriis: 

«Quid vero ille Cato?» Cic. de orat., 1,37,171; 

«Quid illi ipsi summi viri? istane doctrina eruditi fuerunt?» Cic. 
pro Arch., 7,15; 

«Quid? qui etiam addiscunt aliquid?» Cic. de seu., 8,26; 

«Nisi quid habes ad haec» Cic. Tuse., 1,23,55; 

«Recte tu quidem» Cic. de amic., 9,33. 

3. cum aliorum dicta memorantur saepe desunt verba inquit, ait, 
dicit, putat, existimat: 

«Cipius olim: Non omnibus dormio» Cic. ad fam., 7,24,1; 

«Philosophia quid est aliud nisi, ut Plato, donum, ut ego, inven¬ 
tum deorum?» Cic. Tuse., 1,26,64. 

4. interdum reticetur verbum in sententia primaria, (praesertim 
verbum facio et dico ) expresso saepe adverbio: 

«Qui in virtute summum bonum ponunt, praeclare illi quidem» 
{faciunt, ponunt ] Cic. de amic., 6,20. 

5. in temporibus infiniti et forma periphrastica: 

«Id sese effecturos sperabant» Caes. de b. gal.; 

«Habenda ratio valetudinis, utendum exercitationibus modicis, 
tantum cibi et potionis adhibendum ut reficiantur vires...» Cic. de 
sen., 11,36. 

6. verbum saepe omittitur post adverbium hinc, praesertim in 
enumerationibus oratoriis: 

« Hinc illae lacrimae» Ter. Andr., 1,1,99; 

« Hinc sicae, hinc venena, hinc furta, peculatus, expilationes, hinc... 
Cic. de off., 3,8,36. 

7. saepe deest verbum esse: 

a) in proverbiis: «Summum jus summa injuria» Cic. de off., 1,10; 

«Omnia praeclara rara» Cic. de amic., 21,79. 

b) in brevioribus sententiis: 

«Rarum genus» Cic. de amic., 21,79; 

«Vincere bello, Romanum». 

c) in exclamationibus et interrogationibus oratoriis: 

«Num igitur horum senectus miserabilis, qui...» Cic. de sen. K 
16,56; 

«Illud egregium Sextii»; 

«Illa praeclara, in quibus publicae utilitatis»... 

d) in antithesibus brevibus et in his quae acriter opponuntur: 

«Crudelitas vestra gloria nostra» Tertullianus. 

«Aliud agendi tempus, aliud quiescendi» Cic. 

e) in rerum enumerationibus brevibus et in descriptionibus 
raptim factis: 

«Hujus Lyco oratione locuples, rebus ipsis jejunior. Concinnus 
deinde et elegans hujus Aristo... Scripta sane multa et polita...» 
Cic. de fin., 5,5,13. 

«Paratus veniebat Crassus: non multa jactatio corporis, non in¬ 
clinatio vocis, nulla inambulatio, non crebra supplosio pedis...» Cic. 
Brut., 43,158. 

f) in quibusdam loquendi formulis familiaribus: 

«Quid mirum». «Minime mirum». «Nihil ad nos aut, si ad nos, 
nihil ad hoc tempus» Cic. in Pis., 28,68. 

— Hanc vero locutionem ( ceteraque gravissime ) vertere poteris: 
«y el resto dei discurso (pronunciado en estilo) tan grave y solem- 
ne» — «il resto dei discorso (pronunciato in stile) da destare pro- 
fonda impressione» 10 . 

40. Et tamen: y por lo demas (aun sin estos versos lo conoceis 
por...) — e d’altra parte... 

41. Exstat: dicitur de rebus et in primis de scriptis quae ad 
nostram aetatem permanent: 

«Ejus nulla exstant scripta » Cic. Brut., 36. 

42. Septimo decimo anno: de numeralibus id tene: dicitur ter¬ 
tius decimus [rectius quam decimus tertius , quartus, septimus...]; 
unus et vicesimus (cfr. Cic. ad fam., 14,5,1), [minus saepe: primus 
et vicesimus, vicesimus primus ]; at dicitur semper: undecimus, duo¬ 
decimus [non: «decimus primus, decimus secundus» |. 

43. Inter duos consulatus: de exitu hujus accusativi — duo — 


■ ■ ■ M • 

10. Cfr. Issel£, De Latinorum s., n. 134, 135, 136, 137, 138; Berger, Stylistique- 
tat., 8 89, pp. 241-247. 

disputant grammatici; haec tamen memoria tene: Cicero adhibet duo 
et duos, Caesar, in commentario de bello gallico, duo, duos vero in 
commentario de bello civili; Sallustius usurpat duos; apud Livium 
«saepius» duos legimus, «tantummodo» duos apud Tacitum. 

44. Ex quo intellegitur: cfr. similes loquendi formulas: 

«Ex quo conficitur ut ...» Cic. de div., 2,145; 

«Ex eo hoc conficitur... esse» Ibid., 1,63; 

«Socrates ex eo... aliquid conficere malebat» Ibid., 1,53; 

« Bene colligit haec pueris esse grata» Cic. de off., 2,57; 

«Ex eo colligere potes quanta occupatione distinear» Cic. ad Alt., 
2,23,1; 

« Relinquitur ut...» Cic. ad Att., 10,8,2. 

«Sequitur nihil deos ignorare» Cic. de div., 2,205; 

«Sequitur ut nihil paeniteat, nihil desit» Cic. Tuse., 5,18,53; 

«...sequitur ut ea exsistat ex honestate». Tuse. 5,23,67; 

«Ex quo illud natura consequi, ut...» Cic. de fin, 3,12,64; 

«Ex quo efficitur» Cic.; 

«In quibus [libris| vult efficere animos esse mortales» Cic. Tuse., 
1,31,77; 

«Quid efficiatur e quoque» Cic. Orat., 32,115; 

«Ex quo fit ut animosior etiam senectus sit» Cic. de sen., 20,72. 

45. Pyrrhi bello: voces quae tempus et lemporis partes signi¬ 
ficant (dies festos, ludos, publicas contiones), aetatem, munera, even¬ 
tus {pax, bellum, discessus, adventus...) ablativo sine praepositione 
efferentur adjecto genetivo vel adjectivo; 

«Quid proxima, quid superiore nocte ageris» Cic. in Catii., 1,1; 

«Die septimo pervenit Caesar» Caes. 

«hieme» — «aestate» — «idibus martiis» — «calendis» — «ludis 
Apollinaribus»; 

«occasu solis» — «adventu Caesaris» — «quarto consulatu»; 

«bello gallico» — «bello civili» — «bello Punico»; 

«prima aetate» — «prima pueritia» — «extrema senectute». 

— At: 'in pueritia — 'in' senectute — 'in' tali tempore. 

— Neque desunt exempla in quibus praepositio in addatur ad¬ 
jectivis: 

«in civili bello» Cic. Phil., 2,47. 

«in consulatu nostro» Cic. pro Arch., 11,28. 

46. Accepimus: dicitur de eo quod memoria proditum est 
—quod memoriae traditum est—, id est fama monumentisque litte¬ 
rarum; scimus vero ea, quae nostra scientia didicimus aut experti 
sumus, significat (Cfr. Gandtno, Lo stile latino, 1962, p. 12, n. 1). 

EXERCITATIONES SCRIBENDI ET LOQUENDI 

47. Nunc vero, ne aures animique vestri tanta praeceptorum serie fati¬ 
gentur aut opprimantur, juvabit pauca a vobis, ex iis quae dicta sunt, exqui¬ 
rere, ut et nos vobiscum latine nonnihil colloquamur, et ut vos quae tradita 
sunt, facilius memoria teneatis. 

Colloquium igitur exordiamur. 

Nura abstrahit a rebus gerendis senectus? 

Quo modo adulescentes res gerunt? viribus et juventute? 

Vidistine senes? Suntne vires in sene? et prudentia? 

Quae res a senibus administrari possunt? — Sed qua ratione res a senibus 
administrari possunt cum infirmis sint corporibus? 

Scisne quae fecerit Q. Maximus? 

Et Fabricius, Curius aliique quo modo rem publicam defendebant? 

Qui etiam vocantur Fabricii, Curii...? 

Quis fuit Appius Claudius? Quo corporis morbo afficiebatur? 

Ovidius ( Fast ., 6, 203) de eo: lumine captus, quid hoc? 

Cum Censor fuit, quid in Urbe struxit? 

Quae via Romae maxima ornatur fama? 

Quo, auctore Appio, via illa pervenit? Capuamne? 

Quid autem tempore Hannibalis Capuae accidit? 

Quo sententia senatus inclinabat? Ad quid? 

Estne idem senatus inclinabat et sententia senatus inclinabat? Quare Ro¬ 
mani ita loquebantur? 

Quid valet ad pacem foedusque faciendum? 

Sententiam, quam Ennius versibus persecutus est, tu alio exprime —verte— 
modo... 

Quod carmen scripsit Ennius? 

Quoties consul creatus est Appius? 

Aliumne magistratum iniit — adeptus est — gessit — obtinuit? 

Quod est discrimen in his verbis adhibendis? 

Quot anni interfuerunt inter duos consulatus? 

Quis erat consul? Quot erant Romae consules? 

Quo tempore Appius censor fuit? 

Quid a patribus acceperat Tullius? 

Qui erant patres? 

Pyrrhi bello Appius qua erat aetate? 

Quid significat «grandem esse»? 


Josephus M. a Mir, C. M. F. 

In Instituto Pontificio Altioris Latinitatis Professor 
Via Sacro Cuore di Maria, 5, 00197, ROMA 

Romae, devicta factione Pompeiana apud Pharsalum anno a. Chr. 48 
a Caesare, haud pauci fuerunt poetae. Antea autem poesis latina 
pubescebat potius quam florebat. Cujus rei ea est causa, quod Ro¬ 
mani, gens agrestis, ingenio magis politico et militari praediti, prisca 
illa instituta et majorum mores plus solito servabant. Alia causa in 
eo est posita, quod cultus graecus post subjectam Graeciam anno 146 
a Romanis, victores magis effeminavit quam roboravit. Accedit 
acerrima inter optimates et populares pugna et populi romani per 
proceres despoliatio. Nec Romani, insatiabili nationes exteras subi¬ 
gendi siti adducti, ad eum cultus gradum ascenderant, quem Graeci 
sub Pericli erant consecuti. Cultus ac litterae nobilium Urbis familia¬ 
rum propriae erant, sed tantum, ut eas quasi ornamentum et ad vi¬ 
tam molliter ducendam adhiberent. 

Tandem Octavianus Augustus, cum, devictis adversariis, perpe¬ 
tuis bellis civilibus finem imposuisset et pacem quadraginta anno¬ 
rum dedisset, effecit, ut Italia exhausta requiesceret et artes ac poe¬ 
sis sensim se explicarent. Nam inter arma Musae silent. Nec silentio 
praetereundum videtur pristinam illam disciplinam Romanam nihil 
amisisse roboris et administrationem civilem ordinemque juridicum 
tantopere viguisse quantopere apud nullum tunc aetatis populum. 
Ita factum est, ut Europa occidens et oriens in unum coalescerent 
imperium eodem sermone iisdemque armis bene custoditum. Artes 
quidem, litterae, scientiae animorum eruditio sub graeco manebant 
impulsu neque Romanorum quisquam earum praestantiam negabat. 

Excudunt alii spirantia mollius aera. 

Credo equidem, vivos de marmore ducere vultus, 

Orabunt causas melius caelique meatus 

Describent radio et surgentia sidera dicent (Aen. 5, 847-850). 

Fuerat momentum vere grande, cum imperium romanum est con¬ 
flatum et spiritus graecus romanum intime maritavit. Nam inde nata 
est florentissimus cultus romanus, innixus quidem et insertus grae¬ 
co. Quemadmodum solutae orationis Cicero, ita poesis aetate augus¬ 
ta vates fuerunt auctores. Perpoliebant enim linguam duram et 

mollem flexibilemque reddebant et vocabulorum copia, varietate, 
elegantia et dignitate ornabant. Cujus aetatis vates illustrissimus, 
Homeri imitator celeberrimus. Dante Aligheri ac medii • aevi poeta¬ 
rum epicorum magister est, Vergilius, vir maxime placidus et assi¬ 
duus, anima candidissima. Etsi Homeri ingenium non aequet, habet 
tamen unde poesis plurimum discat. Bucolica anno 31 foras data vi¬ 
tam pastoralem vivide ante oculos ponunt. Auctor enim ex tempori¬ 
bus turbulentissimis ad vitam rusticam pacis plenam confugerat. 

Tityre, tu patulae recubans sub tegmine fagi 
Silvestrem tenui musam meditaris avena... 

tu lentus in umbra 

Formosam resonare doces Amaryllida silvas... 

Hic tamen hanc mecum poteras requiescere noctem 
Fronde super viridi... 

Et jam summa procul villarum culmina fumant 
Majoresque cadunt altis de montibus umbrae. 

Ite domum saturae, venit Hesperus, ite capellae (Ecl. 1). 

Nec multo post Vergilius carmen Georgicum edidit, quo sensus ly¬ 
ricus, argumentum eximium et venustas poetica arte conjunguntur! 
Idemque carmen ex animo optimo et sincero est natum, vitam hu- 
manan amore et benevolentia complectens. 

Quid faciat laetas segetes, quo sidere terram 
Vertere, Maecenas, ulnisque adjungere vites 
Conveniat, quae cura boum, qui cultus habendo 
Sit pecori, apibus quanta experientia parcis, 

Hinc canere incipiam... (Georg. 1, 1-5). 

Agricultura, cultus arborum, vitium, pecoris et apium: haec sunt 
argumenta Carminis. Quantopere laudat vitam rusticam! 

O fortunatos nimium, sua si bona norint 

Agricolae, quibus ipsa procul discordibus armis 

Fundit humus facilem victum justissima tellus (2, 458-60). 

Sed Aeneis summum Vergilio peperit triumphum. 

Arma virumque cano, Trojae qui primus ab oris 
Italiam profugus fato Laviniaque venit 
Litora... dum conderet urbem 

Inferretque Deos Latio, genus unde Latinum 
Albanique patres atque altae moenia Romae (Aen. 1, 1-7). 

Quid autem persequerentur Romani, his dixit: 

Imperium sine fine dedi... (Aen. 1, 278-80). 

Tu regere imperio populos, Romane, memento 

Parcere subjectis et debellare superbos (Aen. 6, 851-52). 

Albius Tibullus elegorum elegantissimorum fuit poeta; vir inge¬ 
nii tenerrimi, solitudinis amans, morte, quam praesagiebat, imma¬ 
tura correptus. Elegorum argumentum dolor est et gaudium. Cele¬ 
brat potissimum pacem et vitam agrestrem beatam. Flagrat aetatis 
aureae desiderio, qua nec arma nec bella fuerunt, laudat simplices 
majorum mores et pietatem veram. Animi motus ac sensus scite pin¬ 
gere scit. Carmina in Deliam amatoria eum immortalem fecerunt. 

Quis fuit horrendos primus qui protulit enses? 

Quam ferus et vere ferreus ille fuit. 

Tum caedes hominum generi, tum proelia nata, 

Tum brevior dirae mortis aperta via est (1, 10, 1-4). 

Quisquis adest, faveat: fruges lustramus et agros. 

Ritus ut a prisco traditus exstat avo. 

Bacche, veni dulcisque tuis e cornibus uva 
Pendeat et spicis tempora cinge, Ceres. 

Luce sacra requiescat humus, requiescat arator 
Et grave suspenso vomere cesset opus... 

Casta placent Superis, pura cum veste venite 
Et manibus puris sumite fontis aquam... 

Di patrii, purgamus agros purgamus agrestes, 

Vos mala de nostris pellite liminibus (II 1 ss.). 

Horatius Flaccus sumit materiam ex natura, vita cotidiana 
graecorum deorum fabulis et quidquid ei occurrebat, ejus mobili 
animi ingenio ansam dabat. Conjungit vere humanitatem cum pul¬ 
chritudine et venustate, bona et proba cum utilibus, vitam jucun¬ 
dam cum gravi virtutum romanarum studio. Scit quoque seria in- 
miscere jocosis, ridet suaviter stultitias humanas, cavillatur tantum 
homines despectos acerbis facetiis. Sive docet sive monet, non est 
importunus aut insolens. In luctu et gaudio, timore et spe, odio et 
amore nunquam modum excedit, suam laudatam sequens «auream 
mediocritatem». 

Integer vitae scelerisque purus 

Non eget Mauris jaculis neque arcu, 

Non venenatis gravida sagittis 

Fusce, pharetra (Carm. 1, 22). 

Aequam memento rebus in arduis 
Servare mentem, non secus in bonis 
Ab insolenti temperatam 
Laetitia... (Carm. 2, 10). 

Justum et tenacem propositi virum 
Non civium ardor prava jubentium 
Non vultus instantis tyranni 
Mente quatit solida... (Car. 3, 3). 

Rectius vives, Licini, neque altum 
Semper urgendo... 

nimium premendo 

Litus iniquum. 

Auream quisquis mediocritatem 
Diligit, tutus caret obsoleti 
Sordibus tecti, caret invidenda 
Sobrius aula (Car. 2, 10). 

Cur invidendis postibus et novo 
Sublime ritu moliar atrium? 

Cur valle permutem Sabina 
Divitias operosiores? (Car. 3, 1). 

Crescentem sequitur cura pecuniam 
Majorumque fames... 

Quanto quisque sibi plura negaverit, 

A Dis plura feret. Nil cupientium 
Nudus castra peto et transfuga divitum 
Partes linquere gestio (Car. 3, 16, 18-24). 

Si figit adamantina 

Summis verticibus dira Necessitas 

Clavos, non animum metu 

Non mortis laqueis expedies caput (Car. 3, 24,5). 

Nunc est bibendum, nunc pede libero 
Pulsanda tellus. Nunc Saliaribus 
Ornare pulvinar Deorum 

Tempus erat dapibus, sodales (Car. 1, 37-40). 

Vis consili expers mole ruit sua. 

Vim temperatam Di quoque provehunt 

In majus; idem odere vires 

Omne nefas animo moventes (Car. 3, 4, 69-72). 

Beatus qui procul negotiis 
Ut prisca gens mortalium 

Paterna rura bobus exercet suis (Epod. 2, 2, 1-3). 

Persuasum poeta habebat se carmnibus lyricis perenne sibi posuisse 
monimentum. Ideo cecinit: 

Exegi monumentum aere perennius 

Regalique situ pyramidum altius 

Quod non imber edax non aquilo impotens 

Possit diruere aut innumerabilis 

Annorum series nec fuga temporum (Carm. 3, 30). 

Ovidius Naso natus poeta —suae aetatis recens, Romae depra¬ 
vatae carissimus— cujus ingenium versus elegantes scribendi nemo 
est assecutus. 

Sponte sua carmen numeros. veniebat ad aptos 

Et quod temtabam scribere versus erat (Tristia 15, 10, 25, 26). 

Inter auctoris opera excellunt Metamorphoseos libri quindecim. In 
iis cunctas antiquitatis mutationes sive fabulas colligit et in artifi¬ 
cium praeclarissimum contexit. Quas fabulas mythi Graeci in tanta 
copia et tanta hominum eventuumque varietate auctori praebebant. 
Metamorphoses facile intelleguntur ex nativa aetatis priscae religio¬ 
ne, qua homines intima cum natura familiaritate vivebant et res 
inanimas animari et animalia in homines mutari posse putabant. 
Est opus hoc multum copiosum; sed auctor molestiam, quae facile 
legentibus irrepere possit, variando argumenta et scaenis tristibus 
laetibus laetas submittendo mitigat et ita carmen longum vivide ante 
oculos ponit. Quis est, quin laudet: 

Aurea prima sata est aetas, quae vindice nullo 
Sponte sua sine lege fidem rectumque colebat. 

Poena metusque aberant... 

Ver erat aeternum placidique tepentibus auris 

Mulcebant Zephyri natos sine semine flores... (Metam. 1, 89 ss). 

Protinus inrupit venae pejoris in aevum 
Omne nefas fugitque pudor verumque fidesque... 

Vivitur ex rapto, non hospes ab hospite tutus... 

Occupat hic collem, cumba sedet alter adunca 
Et ducit remos illic ubi nuper ararat... 

Et modo qua que graciles gramen carpsere capellae. 

Nunc ibi deformes ponunt sua corpora phocae (294 ss). 

Quis non admiretur Narcissum et Echo, agricolas Lydios in ranas 
mutatos, Nioben? 

«Icare «ait» moneo, ne, si dimissior ibis, 

Unda gravet pennas, si celsior, ignis adurat. 

Inter utrumque vola... 

Me duce carpe viam... 

At pater infelix jam non pater: «Icare, dixit, 

Icare, dixit, ubi es, qua te regione requiram? (8, 204 ss). 

t 

Philemon et Baucis. 

Interea totiens haustum cratera repleri 
Sponte sua per seque vident succrescere vina 
Attoniti novitate stupent... 

Unicus anser erat, minimae custodia villae, 

Quem Dis hospitibus domini mactare parabant. 

Ille celer penna tardos aetate fatigat 
Eluditque diu tandemque est visus ad ipsos 
Confugisse Deos. Superi vetuere necari (8, 679 ss). 

i 

Praesentiens mortem gloriam perennem celebrat: 

Jamque opus exegi, quod nec Jovis ira nec ignis 
Nec poterit ferrum nec edax abolere vetustas. 

Cum volet illa dies, quae nil nisi corporis hujus 
Jus habet, incerti spatium mihi finiat aevi. 

Parte tamen meliore erit indelebile nostrum... 

Ore legar populi perque omnia saecula fama, 

Si quid habent veri vatum praesagia, vivam (15, 871-79). 

Sextus Propertius (40-50) natus vix viginti annos elegorum libro 
Cynthiae suae carissimae dedicato summan totius Urbis amiratio- 
nem movit. Carmina, quae inter felicitatem summan et dolorem sum¬ 
mum fluctuant, amore ardent et legentes accedunt. Auctor dissoluta 
Cynthiae familiaritate monitu Augusti imperatoris animum ad car¬ 
mina patria adjecit. Utitur sermone brevi et presso, qui difficulter 
intellegitur; fascinat autem robore animique affectibus, copia argu¬ 
mentorum et imaginationis varietate. Elegia libri quarti undecima 
jure elegiarum omnium regina censetur, qua ipse Goethe, poeta cla¬ 
rissimus, totus est terrefactus. Qua elegia Cornelia quaedam e se- 
pulchro maritum vivum alloquitur. 


Nicolaus Mangeot, S. J. 
Haus Sentmaring 
44 Miinster (Westf.) 
Sentmaringer Weg. 55-57 

dere intenderet, eam scientiae et ar¬ 
tis praeceptis spoliaret et, quod to¬ 

rerum difficultate victus, animo fran¬ 

la confert nec non ad alia earum lin¬ 
guarum vocabula quae indoeuropeae 

tur. Litterarum vero laringalium dis¬ 
ciplinam quam dicunt re tantum co¬ 
gente adhibet. Maximae tandem, ut 

Simplici ratione inquiritur in hoc 
libello vis epica Vergiliana et specia¬ 


lis forma, qua Mantuanus procedit 
ab initio totius Aeneidos, in propo¬ 
nendis hostibus populisque qui inter 
se pugnare conantur. Sunt quaedam 
notatu digna ad illustranda ea quae 

Continet hic fasciculus partem al¬ 
teram quarti voluminis hujus operis, 
magni quidem momenti, de quo prius 
in superioribus numeris horum com¬ 
mentariorum mentionem fecimus. 
Tum moderatores tum scriptores, qui 
inter principes hac aetate recensen¬ 
tur, omni laude sunt digni, quia re¬ 

B luti er, K. A. — Seneca in Spa- 
nicn. Untersuchungen zur Ges- 
chichte der Seneca-Rezeption in 
Spanieu vom 13. bis 17. Jahrhun- 
dert. Francke Verlag Bern und 
Miinchen, 1969. Pag. 503. 

rendo et alias quae in Europa prae- 

stant et qualitate et quantitate libro¬ 
rum, qui in ipsis accurate servantur. 

hispanis omnium temporum; sed in 
primis auctor inquirit scriptores a de¬ 
cimo tertio saeculo usque ad saecu¬ 
lum decimum sextum. Attente con¬ 
sideravimus quae de Senecae vesti¬ 
giis ac praesentia in Joanne Ludovico 
Vive (pp. 200-218) scripsit et inve¬ 
nimus ea omnia optima, tum ex re¬ 
rum copia, tum ex testimoniis allatis 
et fontibus, tum ex ratione ea traden¬ 
di, tum denique ex judicio, quod de 
singulis, data opportunitate, profert 
auctor. Unde pleno jure hoc opus no¬ 

Gerardus Rohlfs vir est inter cul¬ 
tores scientiae romanicae notissimus, 
qui et in conventibus et in commen¬ 
tariis periodicis multa de hac dscipli- 
na evulganda protulit. Ex iis ergo 
plura vetera cum novis rebus in unum 
congerendo nunc opus hoc confecit 
magni ponderis et momenti, de eis 
praesertim quae ad geographicam ro- 
manicarum linguarum attinent. Opus 
praeterea ornatum est vocabulario 
omnium verborum de quibus sermo 
quoquo modo fuit diversa capita libri 
(p. 207-234) et etiam (p. 235-334) 
chartis centum numero, quibus plu¬ 
rimorum vocabulorum bistoria illus¬ 
tratur et mutua inter se conformatio 
aut distinctio in singulis areis linguis- 
ticis confirmatur. 

In hoc volumine continentur trigin¬ 
ta tres lucubrationes amicorum et ad¬ 
miratorum clarissimi Prof. Francisci 
Altheim, bene quidem meriti tam de 
historia antiqua, praesertim romana. 
quam de religionibus italicorum po¬ 
pulorum. Lucubrationes ad has dis¬ 
ciplinas maxime spectant et ab iis 
qui hac nostra aetate in hac scientia¬ 
rum dicione primatum habent, ut, ex. 
gr., W. L. Duliere, Jan Burian, Jo- 
hannes Irmscher, Karl Kerenyi, W. 
Schroder pendent. Sub finem hujus 
alterius voluminis index continetur bi- 
bliographicus Francisci Altheim, ab 
anno 1914 ad annum 1967 (p. 390- 
416). Opus totum clauditur 66 figu¬ 
ris seu imaginibus pictis, quibus lu¬ 
cubrationes antea propositae illustran¬ 
tur et confirmantur. 

Lauffer, S. — Diokletians Preisedikt. 
Walter de Gruyter & Co., Berlin, 
1971. Pag. IX-361, 24 tab. 

Edictum Diocletiani et collegarum 
de pretiis rerum venalium a. p. Chr. 
301 nonnulli antea ex non nullis quae 
exstant fragmentis restituere conati 
sunt; nunc demum, post diuturnum la¬ 
borem, meliorem editionem critica cu¬ 
ra paratam nobis offert Sigfridus Lauf¬ 
fer, praefatione praehibita magni mo¬ 
menti (p. 1-88), ditatam commentariis 
(p. 213-305), indice vario (p. 307-361), 
atque 37 imaginibus lumine pictis. 
Magna laude digni sunt tum auctor 
editionis quam typographus propter 
diligentiam et impensa ad opus perfec¬ 
tum offerendum quantum primigenii 

fontes et inscriptiones patiebantur, 
quae mutilae sunt et deficientes. 

Sohneider, C. — Geistesgeschichte 
der christlichen Antike. Verlag 
C. II. Berck, Miinchen, 1970. Pag. 
IX-693. 

Anno 1954 professor Carolus Schnei- 
der opus edidit cui nomen erat “Geis¬ 
tesgeschichte des antiken Christen- 
tums”. Quod nunc lectoribus recesen- 
dum suscepimus, certe non idem opus 
est, sed aliud quod germen in priore 
habet et est quasi illius ampla et nova 
propagatio. Continet multa utilia ad 
historiam primae ecclesiae Christi. Res 
proponuntur simplici ratione sine far¬ 
ragine fontium neque auctorum, qui¬ 
bus doctrina proposita simul et opinio 
nes singulae comprobentur. 

Buchwald, W. — Platon: Phaidros. 
Ed. E. Heimeran Verlag, Miinchen, 
1964. Pag. 189. 

Schonberger, O. — Philostratos: Die 
Bilder. Ed. E. Heimeran, Vedag, 
Miinchen, 1968. Pag. 54. 

K-ytzler, B. — M. Tullius Cicero: 
Brutus. Ed. E. Heimeran Verlag, 
Miinchen, 1970. Pag. 367. 

Rupe, H. — Homer Ilias. Ed. E. 
Heimeran. Verlag, Miinchen, 1968. 

Bibliotheca “Tusculum” dicta iter 
suum peragit magna virorum culto¬ 
rum admiratione commodoque, eorum 
praesertim qui lingua germanica utun¬ 
tur. Continet unumquodque volumen 
textum cum notulis criticis, introduc¬ 
tionem majoris vel minoris momenti, 
adnotationes valde proficuas ad res dif¬ 
ficiliores illustrandas atque explican¬ 
das, conspectum bibliographicum mi¬ 
rifice 9electum et plerumque imagines 
seu tabulas, quae ad rem maxime per¬ 
tinent. Unde nihil mirum si haec mag¬ 
nifica bibliotheca ab omnibus laudetUT 


et a plurimis ad propiam utilitatem 
evolvatur in privatam lectionem et a 
magistris in scholis adhibeatur. 

J. JlMENEZ DeLGADO, C.M.F. 

Instjtut Fernand-Courby. — Nou- 

veau choix d’inscriptions grecques. 

Textes, traduction, commentaires. 

“Les Belles Lettres”, Paris 1971. 

Pag. 234. 

Novem litterarum graecarum Pro¬ 
fessores communem operam navarunt 
huic novo inscriptionum graecarum 
corpori conficiendo. Quibus hoc fuit 
consilium: adjumentum praebere 

scholasticis litterarum historiaeque ut 
expedite legere discerent inscriptio¬ 
nes graecas. Hac via incedunt Profes¬ 
sores: primum textum graecum tran¬ 
scribunt; deinde eum vernacule inter¬ 
pretantur; denique comentario in¬ 
struunt atque illustrant. En operis in¬ 
dex quem cognoscas oportet: I. De- 
crets honorifiques. II. La vie religieu- 
se entre cites. III. Decrets pour des 
juges etrangers. IV. La cite sous 
PEmpire. V. Traite. VI. Lettre ot- 
ficielle. VII. Lois. VIII. Documents 
financiers. IX. La propriete fonciere. 
X. Dedicaces et fondations. XI. Epi- 
grammes funeraires ou votives. Ita 
per inscriptiones in lapide vel papyro 
insculptas antiqua graecorum homi¬ 
num vita historiaque revocatur. 

Brink, C. O. — Horaee on poetry . 

The “Ars Poetica”. Cambridge 

University Press, 1971. Pag. 
XXVT-563. Price: L. 8.60 net. 

Hoc est alterum e tribus volumini¬ 
bus excogitatis quibus epistulae Ho¬ 
ratii litterariae pertractentur; nu¬ 
cleum ut ita vulgo dicamus volumi¬ 
nis textus criticus constituit “ARTIS 
POETICAE” cum aplissimo singula¬ 
rique commentario vocabulorum, ex¬ 
structurae poematis, rerumque in 

eodem contentarum. Textui praemit¬ 
titur traditionis manu scriptae prooe¬ 
mium, dum commentarium disputa¬ 
tione exornatur litteraria qua ARTIS 
POETICAE comprehensio tanquam 
poematis horatiani intenditur. Prof. 
C. O. Brink singillatim praebet no¬ 
vissima consequentia de Artis Poeti¬ 
cae exstructura quae jam diu in 
“Prolegomenis” protulerat. Observa¬ 
tiones quas auctor in primo volumi¬ 
ne habuit, nunc retractat atque recog¬ 
noscit propiamque exponit opinionem 
apparentem ordinis perturbationem in 
poemae horatiano praecipuam con¬ 
stituere partem consilii quod in eo exa¬ 
rando ipse inierat Horatius. Hoc vo¬ 
luminum corpore unum idque plane 
eruditum commentarium de scriptis 
criticis Horatii continetur. Opera 
enim Prof. C. O. Brink adeo in lit¬ 
teris latinis longe praestant ut asse¬ 
rere audeamus alta eis jacta esse fun¬ 
damenta ad Horatium rite intellegen¬ 
dum scientificisque rationibus criticis 
in pra'esentia recognoscendum. 

Robinson, T. M. — Plato*s Psycho- 

logy. University of Toronto Press, 
1970. Pag. 202. Price: $6.50. 

Opiniones, quas Plato de mente seu 
anima habet, congruenti modo, quod 
ad psychen humanam et cosmicam 
spectat, proferuntur, etsi Platonis co¬ 
gitatio vix umquam corpore doctri¬ 
nae circumscribi possit. Plato enim 
in primis dogmati ulli invius est ra¬ 
tionesque cogitandi psychologicas sae¬ 
pius variat et mutat, ut multiplicibus 
rerum adjunctis sese aptet. Interdum 
Plato psychen tamquam unitatem 
contemplatur eamque pure intellecti¬ 
vam, et tunc temporis consentaneum 
videtur psychen pro mente interpreta¬ 
ri ; non umquam tamen psychen as¬ 
serit in duo quasi principia, in .ratio¬ 
nem scilicet atque vim. et saepe in 


tria vel plura esse divisam. Hoc volu¬ 
men longe recentissima atque prae- 
standssima videtur disputatio de na¬ 
tura et evolutione, opinionis quam 
Plato de psyche habet; quam ob rem 
auctor illa platonica colloquia inves¬ 
tiganda curat, —in quibus Phaedon, 
Res Publica, Timaeus, Leges,— quae 
praecipui ad rem fontes videntur 
Prof. T. M. Robinson cum antiquis 
tum recentibus de hoc negotio scrip¬ 
tis amplissime utitur, simul atque 
errata significat quae saepe commit¬ 
tuntur cum aliquot maximi momenti 
loci perperam inepteque convertuntur 
quaeque in optimis etiam interpreta¬ 
tionibus irrepere atque perseverare 
possunt. 

Biehl, W. — Euripides Troades. 
B. G. Teubner Verlag, l^ipzig. 
1970. Pag. XXVIII-92. 1 

Non nulla in hac Euripidis Troa- 
dum editione animadvertamus opor¬ 
tet. Textui graeco praemittitur intro¬ 
ductio, ubi de ratione critica textus 
curandi atque recognoscendi agitur 
ope traditionis codicum manu scrip¬ 
tae, editiones euripideae consignantur 
atque dissertationes selectae, notis 
postremo siglisque appositis. Textus, 
ut mos est in editionibus teubnerianis, 
graecus insequitur apparatu critico 
instructus. Et in extremo opere con¬ 
spectus prostat metrorum ubi quam plu¬ 
rima eaque diversa metra, quibus 
Euripides poeta in Troadibus pangen¬ 
dis usus est, perlucida ratione per 
schemmata exponuntur. 

Diipf, J. I). — D. Ivnii Iwetialis Sa- 
tvrac VIX. Cambridge at the Uni¬ 
versity Press 1970. Pag. LXXXIX- 
474. Price: 45s net. 

Hac anglica carminum Juvenalis 
editione Satura quoque illa VI inclu- 

ditur, quae plerumque ab aliis editio¬ 
nibus longe abesse solet, etsi vividis 
coloribus depicta omnium praestan- 
tissima et longissima videatur. Textus 
luvenalis aliquoties immutatus est 
propter novissima in re textuali in¬ 
venta. Textum praecedit atque comi¬ 
tatur duplex introductio: prima sci¬ 
licet editionis et altera a M. Coffey 
exarata, quas selectissima insequitur 
bibliographia. Textus postea apparet 
latinus commentariis demum et anno¬ 
tationibus quam plurimis a pag. 104 
usque ad pag. 454 illustratus. Quarum 
annotationum copia atque amplitudi¬ 
ne ad suspicandum inducimur quanta 
cura atque subtilitate minimi Juvena¬ 
lis loci ab auctore pertractentur. 

Burford, A. — The greek tem-ple 

builders at Epidauros. University 
of Toronto Press, 1969. Pag. 270. 
Price: $22.50. 

Epidaurum una quondam exstitit e 
praestantissimis Graeciae urbibus cum 
incolarum numero tum rerum oeco¬ 
nomicarum amplitudine; sed Ascle- 
pii in primis templum graecos omnes 
adlexit ut ex omnibus urbibus pie re- 
ligioseque peterent Epidaurum. Tan¬ 
tum ab Asclepii sanctuario exstruen¬ 
do pependit ipsa Epidauri aedifica¬ 
tio! Testimonia quae exstant archaeo- 
logica et epigraphica penitus hoc vo¬ 
lumine investigantur adeo ut perspi¬ 
cue pateat templi aedificationem quid 
amplius esse quam merum exercitium 
architectonicum quod a peritis viris 
technicis perficeretur. Namque tantum 
incoeptum, quod ab anno 370 usque ad 
annum 250 p. Ch. n. duravit, a tota 
Epidauri plebe pependit, ab artifici¬ 
bus vernaculis exterisque, a piis As¬ 
clepii cultoribus qui in urbem undi¬ 
que locorum hellenicorum peregrini 
conveniebant. E testimoniis quae ex¬ 
stant facile percipimus quo pacto for¬ 


ma aedificandi sit excogitata, quo mo¬ 
do artifices conducti, unde quibusque 
expensis materiae sint asportatae, qua 
ratione ac via opera technica quaedam 
ut materiarum ponderosarum invectio 
feliciter ab ingeniis in re architectoni¬ 
ca sint expedita. 

Jacques, J. M. — Menandre. I orne I : 

La Sammienne. “Les Belles Lettres”, 
Paris, 1971. Pag. LXXX-55. 

Eruditissimum sane prooemium prae¬ 
mittitur huic Menandri comoediae eden¬ 
dae cui index “Samia” est. Novissimis 
Menandri investigationibus inventis¬ 
que litterae graecae debent non nulla¬ 
rum fabularum scaenicarum quae de¬ 
perditae vel ignotae consebantur quasi 
resurrectionem; in quibus “Samia” ad- 
numerari debet. Prof. J. M. Jacques, 
in longinquo scitissimoque prooemio de 
hac Menandri comoedia disserit: pri¬ 
mum de ejus exstructura et Menandri 
arte machinandi, de quinque comoediae 
actibus, de choro, de matrimonio ubi 
res agitatur, de vi comica ceterisque; 
deinde de personis quae in comoedia 
intersunt: Moschion, Demea, Plangon, 
Niceratus, Chrysis; de consilio quod 
sibi Menander hoc opere scribendi 
iniit; de testimoniis veteribus, de Dys¬ 
colo et Samia, de monologis, de pro¬ 
logo; denique de textus traditione, ubi 
Codex Bodmarianus, Cairensis, B et 
C, P. Oxy. inedita memorantur, ut ra¬ 
tio demum hujus editionis critica expo¬ 
natur. Textus graecus fabulae menan- 
dreae insequitur et interpretatio ver¬ 
nacula duplici pagina, apparatu cri¬ 
tico instructo. 

Combes, R. — Ciceron: Laelius de 

Amicitia. “Les Belles Lettres”, Pa¬ 
ris, 1971. Pag. LXXVIII-68. 

Non nullorum operum classicorum 
tantum videtur meritum ut numquam 
obsolescant verum eliam vigeant sem- 

per placeantque. Quod de opere Cice¬ 
roniano quod “Laelius de Amicitia” 
inscribitur, jure dicendum est. Tantum 
igitur opus meretur prooemium. Auc¬ 
tor namque prima parte quae tractatui 
ciceroniano dicatur haec habet dispu¬ 
tanda: A. Quaestiones chronologicas 
(quo tempore opus exaratum sit; quo 
indice seu titulo instructum; cuinam 
dicatum). Secunda autem parte de co¬ 
lloquio: de tempore atque personis quae 
intersunt: Laelius, Scaevola, Fannius, 
Sicipio Africanus, summa colloquii. 
Laelii de amicitia expositio, dicendi ge¬ 
nus. Tertia vero parte de amicitiae 
quaestionibus: quid de amicitia veteres 
ante Ciceronem cogitarent, quid de ea 
Cicero sentiret ipse, de Laelii fontibus, 
de Laelii momento philosophico atque 
litterario. Quarta postremo parte de 
manu scripta agitur traditione. Intro¬ 
ductione peracta, sequitur textus lati- 
nus qui juxta morem hujus collectionis 
accuratissima interpretatione franco- 
gallica selectisque notulis in unaqua¬ 
que pagina instruitur. 

Bizos, M. —- Xenophon: Cyropedie. 

Tome I: Livres I et 11. “Les Belles 

Lettres”, Paris, 1971. Pag. LX-100. 

Qui Xenophontis Cyropaediam sus¬ 
ceperint legendam, summo censemus 
fore adjumento scitissimam hujus edi¬ 
tionis introductionem quae a Prof. M. 
Bizos conscripta duas partes habet: 
litterariam scilicet primam, alteram ve¬ 
ro criticam. In prima parte haec trac¬ 
tantur argumenta: Universa Cvropae- 
diae indoles. Historia. Cyri vita priva¬ 
ta. Ingenium Cyri. Cyri Pcrsarumque 
institutio. Cyrus homo militaris. Cy¬ 
rus cum Cambvse de ducis officiis 

j 

colloquitur. Cyrus homo politicus. Xe¬ 
nophon/ rerum gestarum enarrator. Per¬ 
sonae quae in Cyropaedia intersunt. 
Cyri imago. Xenophontis ingenium in 
historia describenda. Orationes quae in 
Cvropaedia habentur. Dicendi genus. 


Xenophon et Isocrates. Xenophon ' et 
Plato. Cyropaedia in historia littera¬ 
rum. Quod ad alteram partem criticam 
spectat haec notemus oportet: 1. Ma¬ 
nu scripta. 2. Papyri. 3. Traditio co¬ 
dicum indirecta. 4. Apparatus criticus. 
Textus graecus et vernacula interpre¬ 
tatio cum non nullis notulis selectoque 
apparatu critico pag. 1-93 duplici co¬ 
lumna includuntur. Annotationibus 
additiciis explicit opus. 

Curti, C. — Due articoli eusebiani 
(“Commentarii in Psalmos”). Joni- 
ca Editrice (Siracusa), Noto, 1971. 
Pag. 62. L. 2000. 

Nobilissima in antiquitate Christia¬ 
na Eusebii Caesariensis monumenta 
quae “Commentarii in Psalmos’’ in¬ 
scribuntur non nimis animos studioso¬ 
rum se converterunt. Ii enim “Com¬ 
mentarii” reapse investigandi hucus¬ 
que manent. C. Curti hanc lacunam 
ad incitamentum investigatorum quo¬ 
dam modo explere vult duabus lucu¬ 
bratiunculis quarum indicen lectoribus 
praebere nobis visum est: “Per una 
edizione dei “Commentarii in Psal¬ 
mos” di Eusebio di Cesarea” (Ms. 
Coislin 44) et “Sono di Eusebio alcu- 
ni frammenti dei “Selecta in Psalmos” 
attribuiti ad Origine?” 

Granaro, J. — D’Ennius a Catulle, 
Recherches sur les antecddents ro- 
mains de la “podsie nouvelle”. “Les 
Belles Lettres”, Paris, 1971. Pag. 428. 

Prof. J. Granaro in lucein edidit 
opus quod “L’oeuvre de Catulle - As- 
peets religicux, ethiques et stilistiques” 
(“Les Belles Lettres”, 1-67) inscribitui. 
Nunc vero novo volumine opus illud 
prooemio quodam historico instruere 
vult auctor. Qiuxl ipse quidem propo¬ 
suit plane patet: poesim lyricam quam 
praecatullianam vulgo dicimus investi¬ 
gare quod ad varios rei adspectus atti- 

net, litterarios scilicet et popu lares. 
Quin Q. Lutatius Catulus ejusque ae¬ 
muli praetereantur, Prof. J. Granaro- 
lo in explorando Laevio poeta magno¬ 
pere insistit, cujus carmina per exigua 
eorum fragmenta tantum ad nos per 
venerunt. In tres igitur partes investi¬ 
gationem auctor dispertitur: Premiere 
partie: Situation <le Laevius et de ses 
aequales a Rome. Leur desseins (p. 3- 

151). Deuxieme partie: Scenarios lv- 

* + 

riques, Nugae, Menipees (p. 153- 

256). Troisieme partie: Traditions sa- 
tiriques. Lusus, Sermones, et refonte 
neoterique du Lepos (p. 257-383). Re- 
capitulation generale (p. 385-403). Ap¬ 
pendices (p. 405-424). 

Mau, J. — Plutarchus: Moralia, Vol. 
V. Fasc. 2. Pars 1. B. G. I eubner 
Verlag, Leipzig, 1971. Pag. X-154. 

Bibliotheca Scriptorum Graecorum 
et Romanorum Teubneriana ditat \ 
est novo volumine cui “Plutarchi Mo¬ 
ralia” vol. V index est. In hoc fasci¬ 
culo continentur: “Vitae decem orato¬ 
rum”, ubi quid Plutarchus de optimis 
oratoribus graecis censeat facile perci¬ 
pies, si vitas legeris Antiphontis, Ando 
eidis, Lysiae, Isocratis, Isaei, Aeschinis, 
Lycurgi, Demosthenis, Hyperidis, Di- 
narchique (p. 1-44). Deinde “Decreta” 
prostant (p. 44-49), denique “Placita 
philosophorum” quinque libris conten¬ 
ta (p. 50-153). Operi praefatio praemit¬ 
titur qua scienter eruditeque de codi¬ 
cum traditione agitur. 

Molager, J. — Ciceron : Les Para- 
cloxes des Stoiciens. “Les Belles Let- 
tres”, Paris, 1971. Pag. 156. 

Qui Ciceronis “Paradoxa” non tan¬ 
tum legere verum etiam comprehende¬ 
re atque callere velit, eum magnopere 
juvabit haec Prof. J. Molager editio 
nuper vulgata, cujus introductione tot 
maximi momenti attinguntur argumen 


ta quae indicis instar memoremus opor¬ 
tet: I. Quibus rerum adjunctis opus 
exaratum sit. II. Quo tempore sit com¬ 
positum et quibusnam destinatum. III. 
Quid consilii fuit Ciceroni in “Para 
doxis” conscribendis. IV. Quaenam in 
opere argumenta tractentur. V. Nonne 
Ciceronis cogitatio doctrinis Stoicorum 
est immutata? VI. De operis exposi¬ 
tione. VII. De dicendi genere atque 
in litteris momento Paradoxorum. VIII. 
De textus per codices traditione, de edi¬ 
tionibus. Post scitam eruditamque in¬ 
troductionem textum latinum nitide 
typis mandatum oculis lustrabis cum 
castigata interpretatione francogallica 
brevique apparatu critico. 

Dejj.a Corte, F. — Opuscula L Uni- 

versita di Genova, Facolta di Lettere, 
1971. Pag. 240. 

Lucubrationes cimi. Prof. F. Delia 
Corte quae ad litteras graecas spectant 
quasque hic illic in plurimis vulgave¬ 
rat comentariis, hoc volumine editione 
anastatica quam dicunt denuo in lucem 
datae sunt, eo sane auctoris consilio ut 
multis studiosis satisfaceret qui a se 
instanter illorum scriptorum exempla 
saepenumero expostulavissent quibus¬ 
que omnino ipse careret. Si tua inter- 
est, en habes lucubrationum indicem. 
Elegia c giambo in Archiloco; La Nan- 
no di Mimnermo; Mimnermo; Saffo; II 
Polidoro curipideo; Menandro, ]’attore 
Aristodemo e la morte di Focione; Eu- 
forione e i poeti latini; Rodi e 1’istitu- 
zione dei pubblici studi nel II sec. a. 
C.; Stoicismo in Macedonia e in Roma; 
Le OMHPIKAI MEAETAI di Plutar- 
eo; Otto papiri letterari editi e inediti 
dei Museo Berlinese; Ancora dei pa¬ 
piri berlinesi 9870 e 9871; II frammen- 
to cosmologico brussellese; Sui presunti 
rapporti fra Boezio e Bisanzio; I codi¬ 
ci cretesi della biblioteca nazionale di 
Torino. 

Univeksita di Genova. — MYTHOS. 

Scipta in honorem Marii Unterstei- 

ner. Facolta di Lettere. Genova, 
1970. Pag. 270. 

Optime de litteris graecis meruisse 
censemus Facultatem Litterarum Uni¬ 
versitatis Genuensis cum hoc volumine, 
quod “MYTHOS” inscribitur, scripta 
in honorem cimi. Prof. Marii Unters- 
teiner ad septuagesimum annum ejus 
aetatis recolendum vulgaverit. Debitum 
plane obsequium videtur tantum cole¬ 
re virum qui, praeter longinquum in lit 
teris graecis Genuae Mediolanique tra¬ 
dendis magisterium, triginta circiteT vo¬ 
lumina nec non plus quam quinquagin¬ 
ta lucubrationes ad studia graeca spec¬ 
tantes in quam plurimis commentariis 
divulgaverit. Ecce corporis lucubratio¬ 
nes in honorem tanti viri: U. Albini, 
Due asterischi su dramma e mito; V. E. 
Alfieri, Schiller e il mito; L. Alfon- 
si, II mito di Pasifae in Vergilio; A. 
Adrizzoni, Leite ovvero la fonte delle 
lacrime; F. Arnaldi, Poesia e mito in 
Virgilio e in Marco Valerio; A. M. 
Assereto, DalYEtiopide alYEneide; 
G. Barabino, Per una nuova edizione 
dei Mitografo Vaticano II; A. M.-Bat- 
tecazzore, II termine y.aflebpa ne lia 
hypothesis dei Piritoo di Crizia; F. Ber- 
tini, LtuVo^ov di Elena; II. Bianchi, 
H “dio cosmico” e i culti “cosmopoliti- 
ci”; M. T. Cassanello, Alastor, thy¬ 
mos, bouleuma, nella Medea di Euri¬ 
pide: analisi semiologica; Q. Catau- 
della, Una nuova aporia nelle Opere 
e i giorni; A. Della Casa, Quot fuere 
Ioves?; F. Dei.la Corte, I miti delle 
Heroides; K. Kerenyi, Die Miinzen 
des Onomakritos; G. Mac.uiulli, \r 
temide Callisto; T. Mantero, Audaci 
ingressus saltu; M. Marconi, L’assassi- 
nio di Uranos; V. Pisani, Vedove pas- 
sate a nuove nozze; G. Phocioni, Her¬ 
cules I rikaranos neWOrigo gentis Ro¬ 


manae; L. Secci, Mitologia “mediterra¬ 
nea” nei Dialoghi con Eeuco di Pave- 
se; G. Solimano, II mito di Apollo e- 
Admeto negli elegiaci latini. 

Adams, S. M. — Sophocles the Play- 

wrigth. University of Toronto Press. 

Toronto 5 Ontario, Canada, 1962. 

Pag. VI1I-182. Price: $ 4.75. 

Juxta Prof. S. M. Adams sententiam- 
ludus scaenicus Sophoclis minime est 
labor scriptoris qui per occasionem in 
genii quodam spiritu afflatuque rapitur 
sed opus quod perfecta absolutaque 
unitate dramatica pollet. Atheniensibus 
nihil in illis fabulis scaenicis videbatur 
non dramaticum, nihil in eis erat su¬ 
pervacaneum neque contemnendum; 
fabulae omnes plane arte imbutae erant. 
Ad rite intellegendam intimam fabula¬ 
rum Sophoclearum unitatem, necesse- 
est penitus cognoscere quantum mo¬ 
mentum in illius aetatis dramate habue¬ 
rit religio. Tragoedia enim Graeciae- 
antiquae species quaedam observantiae 
religiosae videtur ejusque argumenta e 
fabulis praesertim religiosis desumpta 
erant. Deorum auctoritas eorumqu-e in 
rebus humanis praesentia atque com¬ 
municatio praecipuus videtur apparatus 
a quo plurimum unitas dramatica pen¬ 
det. Prof. S. M. Adams operis indicem 
praebeamus: I. Heritage and Achieve- 
ment (p. 3). II. Aiax (p. 23). 111. An¬ 
tigone (p. 42). IV. Electra (p. 59). V. 
Oedipus Tyrannus (p. 81). VI. Trachi¬ 
niae (p. 108). VII. Philoctetes (p. 134). 
VIII. Oedipus Coloneus ^p. 160). Prof. 
S. M. Adams, ut vides, primum de cu- 
jusque fabulae natura, deinde de ejus 
congruenti ab initio usque ad finem 
evolutione agit, adeo ut hoc opere eum 
existimemus plurimum dramati graeco 
praesertim sophocleo investigando con¬ 
tulisse. 

Centaur Books LTD. — The Latirt 
Calendar for 1972. Ed. Centaur 
Books Ltd., 284 High Street, 
SLOUGH, Bucks, England, 1971. 


Domus editrix quae “Centaur Books 
Ltd.” inscribitur veterem sequitur mo¬ 
rem Calendarium Latinum quotannis 
edendi. Salvere ergo jubemus editores 
quod novos fastos in annum 
MCMLXXII nuper in lucem vulgatos 
ad Palaestrae Latinae sedem emiserint, 
ut eorum notitiam lectoribus praebea¬ 
mus. Hoc novi recens calendarium la- 
tinum affert quod unusquisque mensis 
imaginibus exornatur quae ex minu¬ 
tissimis picturis Vergilii Vaticani de¬ 
sumptae sunt atque non nullis versi¬ 
bus quoque vergilianis illustrantur jux¬ 
ta ordinem chronologicum: Tityrus 
(m. jan.), Certamen taurorum (m. 
febr.), Cyclopes (m. mart.), Tempes¬ 
tas (m. apr.), Equus ligneus (m. maj.), 
Funus Polydori (m. jun.), Dido et 
Aeneas (m. jul.), Classis certa¬ 
men (m. aug.), Sibylla Cumaea (m. 
sept.), Latinus et Trojani (m. oct.), 
Sus alba (m. nov.), Castra Trojana 
(m. dec.). 


Bahner, VV. — La lingiiistica espano¬ 
la dei Siglo tle Oro. Ld. Ciencia 
Nueva, S. L. Preciados, 23, Madricl- 
13, 1966. Pag. 206. 

Prof. W. Bahner, rerum romanica- 
rum peritissimus investigator, hoc ope¬ 
re quod “La lingiiistica dcl siglo de 
oro” inscribitur subtiliter penitusque 
explorare contendit origines disciplinae 
lingiiisticae apud hispanos a saeculo 
XV usque ad XVIII. Quod ut asseque¬ 
retur, tum scriptores auctoresque eo- 
rumque ingenia ac proprietates separa- 
tim inquisivit, tum eorumdcm necessi¬ 
tudinem cum adjunctis historicis socia¬ 
libusque illius aetatis, nec non cum aliis 


scholis litterariis. Nebrixa, Valdes, Al- 
drete accuratissime investigantur, quo¬ 
rum in operibus perpendere auctor con¬ 
tendit quantam vim momentumque ha¬ 
buerint et incipientes status nationalcs 
et munus linguae, quod ad prolatan¬ 
dum imperium hispanicum spectat. 
Nam lingua quae e necessitatibus ra¬ 
tionibusque unitatis politicae oriri so¬ 
let, praestantissimum simul praebet 
elementum ad eandem unitatem nascis- 
cendam. Prof. W. Bahner gratulemur 
quod ortum conscientiae linguistieae 
apud hispanos primus investigaverit. 


Sansecundo Valls, L. E. — Paladio. 
EI mundo de los Padres de desierto 
(La Historia Lausiaca). Version, co- 
mentario v notas Ed. Studium, Ma- 
drid, 1970. Pag. 276. 

“Historia Lausiaca” in primis mo¬ 
numentis hagiographicis litterarum 
Christianarum cooptatur, ubi Palladius, 
scriptor vitae monachalis aegyptiae lon¬ 
ge praestans testisque rerum oculatus, 
duo ascetice vivendi senera describit: 

O 

alterum antiquius a beato Antonio tra¬ 
ditum quod vitae solitariae fuit speci¬ 
men et alterum recentius a beato Pa- 
comio creatum quod coenobium seu 
vitae communitatem sonat. 1 Ioc opere 
colliguntur quam plurima maximi mo¬ 
menti testimonia, scaenae, exempla, 
dicta, instituta moresque patrum in 
Aegypti regionibus desertis degentium, 
quibus vita olim evangelica oculis nos¬ 
tris conspicienda inducitur atque res¬ 
tituitur. Prof. L. E. Sansegundo hanc 
Palladii editionem scitissima introduc¬ 
tione instruit, ubi de Palladii vita di- 
cendique ejus genere, de origine “His¬ 
toriae Lausiacae”, de vita ascetica ere¬ 
mitarum, de animi aequabilitate mona¬ 
chorum. de labore aliisque curis so¬ 
cialibus, de vita Ecclesiae, oratione, sa¬ 
cramentis ceterisque maximi momenti 

argumentis eruditissime agitur; quod 
ad interpretationem hispanicam attinet, 
aptissimam textui Palladii eam existi¬ 
mamus cum interpres simplicitati 
amoenitatique illi palladianae sese ac¬ 
commodare totis viribus contenderit, 
quod pro certo habemus omnino esse 
assecutum. 


Sansegundo Valls, L. E. — La ora- 
cion de la familia. Ed. Propaganda 
Popular Catolica (PPC), Madrid, 
1968. Pag. 512. 

En liber aptissimus ad orationem in 
familia communiter peragendam, re¬ 
novationis liturgicae biblicaeque spiri¬ 
tu imbutus, ubi verbum Dei vivum at¬ 
que vivificans homines hodiernos 
alloquitur. In eo enim omnia fere fi¬ 
dei nostrae argumenta fervido dicendi 
genere simplicique orandi formula seu 
exstructura attinguntur juxta anni li- 
turgici curriculum aetatisque nostrae 
precandi modum exposita. Hujus libri 
ope familia christiana —“Ecclesia ve¬ 
re domestica”— in nomine Christi 
congregata, preces ad Patrem effunde¬ 
re potest hodierna vota sua et necessi¬ 
tates et studia pie exprimendo. Hoc 
orandi specimen seu exstructura ab auc¬ 
tore adhibetur: primum introductio 
initur, ubi argumentum diei nuntiatur 
atque proponitur considerandum; dein¬ 
de duae insequuntur lectiones biblicae 
Veteris Novique Testamenti singulis 
monitionibus instructae; denique a fa¬ 
milia recitantur preces, quae Trinita¬ 
tis invocatione et oratione dominica fi¬ 
niuntur. Unaquaeque orandi formula 
octo fere vel decem minuta durant, 
adeo tamen ut tempus orandi, prout li¬ 
beat, produci parvo orationis silentis 
spatio post lectiones interjecto aut idem 
facile coartari possit unam e duabus 
lectionibus omittendo. Imo corde L. E. 
Sansegundo gratulamur quod librum 
exaravit, ubi facillimum commodatur 


adjumentum ut familiae nostrae et com¬ 
munitates religiosae vel apostolici coe¬ 
tus de rebus vitae humanae quotidia¬ 
nis cum Patre in mysterio Christi fa¬ 
miliariter colloquantur. 

Armelle, P. — Psuquey, G. — El 

Dios de Pa-pillon. Ed. Studium, Ma¬ 
drid, 1970. Pag. 166. 

Cum editor tum auctores communem 
sibi laborem in praecipuis adspectus 
operis Henrici Charriere, quod “Papi- 
llon” inscribitur, investigandis propo 
suerunt. Itaque volumen ex duabus 
constat lucubrationibus, quibus com¬ 
munis est index “El Dios de Papillon”. 
Prima lucubratio a P. Armelle exara¬ 
ta in quinque subindices {venia sit 
novo verbo!) dispertitur: 1. La “para¬ 
bola” de Papillon. 2. Papillon o la mis- 
tica salvaje. 3. Papillon y el mundo, bi- 
blico. 4. Papillon y los “idus” de mar- 
zo. 5. Fuera de los muros. Altera lu¬ 
cubratio, quae a G. Psuquey conscrip¬ 
ta est, haec habet argumenta: 1. Los 
representantes de Dios. 2. La genera- 
cion. 3. LIn sustituto de Dios: el dine- 
ro. 4. Las imagenes interiores de Dios: 
la madre, el padre, la naturaleza. 5. 
El Dios de mi salvacion. 6. El heroe 
v el nacimiento dei hombre. 7. La 
conversion. 8. Mitos v realidades. Sa- 
ga, Odisea y literatura oral. P. Armelle 
et G. Psuquey, theologi scriptoresque 
catholici, coram nobis inducere conten¬ 
dunt virum illum, cui nomen Papillon, 
per locos ipsius I I. Charriere propriam- 
quc locorum memoratorum interpreta¬ 
tionem, quae cum doctrina catholica 
aptissime congruit. Nihil dubii est quin 
hae lucubrationes manu lectores sint 
quasi ducturae ad integrum II. Oha- 
rriere opus “Papillon” inscriptum ocu¬ 
lis mentibusque perlustrandum. 

Marianus Molina, C.M.F. 

L’arte romana nel centro dei potere. 

Ed. G. Feltrinclli, Milano, 1969. 
Pag. XII-438. Lire 16000. 

Ars romana aliquot opinionibus prae¬ 
judicatis nondum vacat, quae moram 
faciunt naturae suae propriaeque indo¬ 
li definiendae. Si pro certo habemus 
artem romanorum arti graccorum jam 
inde ab originibus adscriptam conjunc- 
tamquc esse, haec tamen hereditas in 
aliam mutata est prout alia penitus 
civitas, ut romana, expostularet. LIt me¬ 
lius hujus evolutionis progressusque 
condiciones historicas unice singulares 

o 

intellegamus, auctor artem romanam 
investigandam non ultra produxit quam 
ubi initium ea habuit, in urbe scilicet 
Roma, quod centrum exstitit imperii 
illius quocum ars romana tam obstricte 
devinciretur. Artis romanae documenta 
ac testimonia hoc opere explorantur 
inde ab originibus, tardioribus quidem 
eisque implicatioribus, usque ad Com¬ 
modi aetatem saeculo II post Ch. n. 
exeunte; quo tempore post longinquam 
naturalismi hellenistici dominationem 
primum exoritur discrimen, cum nova 
cuidam evolutioni patefacta est via, 
quae duobus postea sacculis in limina 
medii aevi perduxit. En tibi operis in¬ 
dicem ad meliorem rei comprehensio¬ 
nem: Parte prima: 1. Nascita di una 
citta, di una societa e di una cultura. 

2. Tradizione plebea e tradizione pa- 
trizia. II rilievo onorario e il ritratto. 

3. I problemi dello spazio. Pittura a 
architettura. 4. Dal neoatticismo al neo- 
ellenismo. 5. Creazione di un’arte im¬ 
periale. Traiano e Adriano. 6. 'La pri¬ 
ma crisi della tradizione ellenistiea. Gli 
imperatori Antonini. Conclusione. 
Parte seconda: Documentazione gene- 
rale. Documen tazione complementare 
illustrata. Piante. Tavole eronologichc. 

n 


Allocro genealogico degli Antonini. 

O o o 

Elenco degli autori antichi. Bibliogra- 
lia. Documentazione iconografica. In- 
ciicc-glossario. Carte geografiche. 

o o o 

SOCIEDAD EsPANOLA DE EsTUDIOS ClA- 
sicos. — Coloquios sobre teoria politi¬ 
ca de la antigiiedad. Ed. Sociedad 
Espanola de Estudios Clasicos, Ala- 
drid, 1965. Pag. 168. 

“Colloquia de rationibus pliticis an¬ 
tiquitatis classicae” quae Matriti d. 22- 
24 m. aprili a. 1963 a Societate Hispa¬ 
nica Studiorum Classicorum habita 
sunt, felicem exitum habuerunt cum 
argumentorum praestantia ac momento 
tum adstantium virorum auctoritate. 
Triduo enim pritissimi in litteris hu¬ 
manis historiaeque graecae ac romanae 
convenerunt professores, qui fuse apr- 
teque eruditorum colloquiorum op age¬ 
rent de quam plurimis quaestionibus 
quibus ratio politica antiquorum impli¬ 
catur inde ab Aeschylo usque ad ini¬ 
tium medii aevi occidentalis atque by- 
zantini. Argumenta quae prius a pri- 
tissimo quoque professore tractabantur, 
postea ab adstantibus in colloquiis dis¬ 
putabantur. En tibi, si tua interest, in¬ 
dex colloquiorum: I. Coloquio sobre la 
teoria plitica de la democracia atenien- 
se (Prof. F. Rodriguez Adrados, p. 11). 
II. Coloquio sobre la teoria politica de 
Socrates y Platon (Prof. A. Tovar, 
p. 65). III. Coloquio sobre el no esta- 
tismo dei imprio romano (Prof. S. Ma- 
riner, p. 105). In hoc volumine lector 
pr abundantem inveniet materiam ad 
cogitandum non tantum de re plitica 
antiquorum verum etiam nostrorum 
temprum quae plerumque simillimas 
veterrimis illis quaestiones hodiernas ad 
rem politicam spetantes offerunt sa¬ 
pientibus disputandas. 

Marianus Molina, C.M.F. 

